Specialioji ataskaita Buvusiosios Jugoslavijos 
Respublikos Makedonijos 
administracinių gebėjimų 
stiprinimas: sudėtingomis 
aplinkybėmis padaryta 
nedidelė pažangaLT 2016  Nr. 11
EUROPOS
AUDITO
RŪMAI

EUROPOS AUDITO RŪMAI  
12, rue Alcide de Gasperi  
1615 Luxembourg  
LUXEMBOURG
Tel. +352 4398-1
Užklausos:  eca.europa.eu/lt/Pages/ContactForm.aspx
Interneto svetainė:  eca.europa.eu
Tviteris: @EUAuditorsECA
Daug papildomos informacijos apie Europos Sąjungą yra internete.  
Ji prieinama per portalą Europa  (http://europa.eu ).
Liuksemburgas: Europos Sąjungos leidinių biuras, 2016
Print ISBN 978-92-872-4870-1 ISSN 1831-0885 doi:10.2865/964692 QJ-AB-16-012-LT-C
PDF ISBN 978-92-872-4895-4 ISSN 1977-5725 doi:10.2865/776784 QJ-AB-16-012-LT-N
EPUB ISBN 978-92-872-4923-4 ISSN 1977-5725 doi:10.2865/2485 QJ-AB-16-012-LT-E
© Europos Sąjunga, 2016
Leidžiama atgaminti nurodžius šaltinį.
Buvusiosios Jugoslavijos 
Respublikos Makedonijos 
administracinių gebėjimų 
stiprinimas: sudėtingomis 
aplinkybėmis padaryta 
nedidelė pažanga
(pagal SESV 287 straipsnio 4 dalies antrą pastraipą)Specialioji ataskaitaLT 2016  Nr. 11
02
 Audito grupė
Audito Rūmų specialiosiose ataskaitose pateikiami su konkrečiomis biudžeto sritimis arba valdymo temomis susijusių 
Audito Rūmų veiklos ir atitikties auditų rezultatai. Audito Rūmai šias audito užduotis atrenka ir nustato taip, kad jos turėtų 
kuo didesnį poveikį, atsižvelgdami į veiklos ar atitikties riziką, susijusių pajamų ar išlaidų lygį, būsimus pokyčius ir politinį 
bei viešąjį interesą.
Šį veiklos auditą atliko Audito Rūmų nario Karel Pinxten vadovaujama III audito kolegija, atsakinga už su išorės veiksmais 
susijusias išlaidų sritis. Auditui vadovavo Audito Rūmų narys Hans Gustaf Wessberg, jam padėjo jo kabineto vadovas Peter 
Eklund, atašė Emmanuel-Douglas Hellinakis, audito užduoties vadovė Torielle Perreur-Lloyd, auditoriai Stéphanie Girard, 
Ainhoa Perez Infante, Aurelia Petliza.
Iš kairės į dešinę:  A. Perez Infante, E.-D. Hellinakis, T. Perreur-Lloyd, H. G. Wessberg, A. Petliza,  
P . Eklund, S. Girard.

03
 Turinys
Dalis
 Santrumpos
I–IX  Santrauka
1–13  Įvadas
1–5 Kelias narystės link
6–10  Reformos nacionalinis kontekstas
11–13  Pasirengimo narystei ES finansinė parama
14–21  Audito apimtis ir metodas
22–66  Pastabos
22–44  I dalis. Pasirengimo narystei finansinės paramos veiksmingumas stiprinant administracinius 
gebėjimus
23–36  Pasirengimo narystei finansinė parama nepadėjo svarbiausiose srityse sėkmingai pašalinti kai kurių 
reikšmingų administracinių gebėjimų trūkumų
37–38  Daugelis numatytų rezultatų buvo pasiekti, tačiau jais ne visada buvo pasinaudota
39–40  Projektų poveikis dažnai buvo ribotas ir ne visuomet tvarus
41–44  Administracinių gebėjimų stiprinimo pažangos kliūtys
45–55  II dalis. Decentralizuoto valdymo taikymas kaip gebėjimų stiprinimo priemonė
46–49  Šalis nebuvo pasirengusi tokiai PNPP fondų, kurių valdymas buvo decentralizuotas, apimčiai ir 
sudėtingumui
50–51  Komisija ėmėsi veiksmų, tačiau galimas tolesnis biudžetinių įsipareigojimų panaikinimas
52–55  Decentralizuotas valdymas, kaip viešojo administravimo gebėjimų stiprinimo priemonė, galėjo būti plačiau 
naudojamas
04 Turinys 
56–66  III dalis. Politinio dialogo indėlis į administracinių gebėjimų stiprinimą
57–60  Nors politinis dialogas buvo tinkamai organizuotas, jis nelabai padėjo apskritai sustiprinti administracinių 
gebėjimų
61–66  Būtinybės stiprinti administracinius gebėjimus klausimas buvo sprendžiamas kitomis dialogo 
priemonėmis, tačiau jomis nepavyko pasiekti pažangos šalinant pagrindines kliūtis
67–73  Išvados ir rekomendacijos
 I priedas. Svarbiausios santykių su buvusiąja Jugoslavijos Respublika Makedonija datos
 II priedas. Tikrinti projektai
 Komisijos atsakymas
05
 Santrumpos
ALDSK : Aukšto lygio dialogas stojimo klausimais
Kaimynystės politikos ir plėtros derybų GD : Kaimynystės politikos ir plėtros derybų generalinis direktoratas
PNPP : Pasirengimo narystei pagalbos priemonė
PNPP MPP : PNPP mokymo ir paramos priemonė
PVO : Pilietinės visuomenės organizacija
Regioninės ir miestų politikos GD : Regioninės ir miestų politikos generalinis direktoratas
ReSPA : Regioninė viešojo administravimo mokykla
SA: Stabilizacija ir asociacija
SAP : Stabilizacijos ir asociacijos procesas
SAS : Stabilizacijos ir asociacijos susitarimas
SIGMA : Parama valdymui ir administravimui gerinti
VAK : Valstybinė apeliacinė komisija
VAR : Viešojo administravimo reforma
VKPK : Valstybinė korupcijos prevencijos komisija
VPK : Viešųjų pirkimų biuras
VVFK : Viešoji vidaus finansų kontrolė
06
 Santrauka
I
Buvusioji Jugoslavijos Respublika Makedonija kandidate tapti ES valstybe nare yra nuo 2005 m. Nuo 2009 m. Komi -
sija savo ataskaitose kasmet nurodydavo, kad šalis atitinka privalomus politinius kriterijus, leidžiančius pradėti kitą 
stojimo į ES proceso etapą. Taryba pritarė, kad šalis atitinka politinius kriterijus, tačiau neapsisprendė dėl sistemos, 
pagal kurią turėtų būti pradėtos derybos. 2015 m. lapkričio mėn. Komisija pareiškė, kad ji yra pasirengusi ir toliau 
taikyti savo rekomendaciją su šalimi pradėti stojimo derybas. Tačiau taip buvo nuspręsta su sąlyga, kad šalis privalo 
išspręsti šiuo metu joje susidariusią politinę krizę ir įgyvendinti keletą neatidėliotinų su reformomis susijusių priori -
tetinių tikslų.
II
ES, siekdama padėti šaliai pasirengti įstoti į ES, 2007–2013 m. laikotarpiu pagal Pasirengimo narystei pagalbos 
priemonę (PNPP I) skyrė 615 milijonų eurų. Be to, šalis gavo finansinę paramą pagal visam Vakarų Balkanų regionui 
skirtas daugiašales programas.
III
Atlikdami auditą tikrinome projektus, pagal PNPP I finansuotus trijuose pagrindiniuose sektoriuose – viešojo admi -
nistravimo reformos (12 % visų skirtų lėšų), transporto (18 %) ir aplinkos (16 %). Nustatėme, jog, nepaisant to, kad 
gebėjimų stiprinimui Komisija suteikė prioritetą, tikrintu laikotarpiu stiprinant šalies administracinius gebėjimus 
padaryta palyginti nedidelė pažanga. Pagal mūsų tikrintus projektus buvo gauti numatyti rezultatai, tačiau jais daž -
nai nebuvo tinkamai pasinaudota. Kai kuriais atvejais projektų poveikis buvo nedidelis ir netvarus.
IV
Pagal visus VAR sektoriuje tikrintus projektus buvo vykdoma veikla, skirta administraciniams gebėjimams stiprinti, 
tačiau vykdant šią veiklą dažnai nepavykdavo veiksmingai pašalinti daugelio trūkumų. Kai kuriose svarbiausiose 
srityse, kuriose jau buvo taikomi griežti teisės aktai (vidaus kontrolės, profesionalios nepriklausomos valstybės tar -
nybos kūrimo), tikrintu laikotarpiu pagal PNPP pagalbos suteikta nedaug, įgyvendinant minėtus teisės aktus nebuvo 
padaryta pakankama pažanga. Kitose svarbiausiose srityse (pavyzdžiui, kovos su korupcija ir viešųjų pirkimų) pagal 
PNPP įgyvendintų projektų poveikis buvo menkas, nes jų aktyviai neparėmė nacionalinės valdžios institucijos.
V
Tik pagal nedaugelį tikrintų transporto ir aplinkos sektoriuose įgyvendintų projektų buvo stiprinami gebėjimai 
siekiant užtikrinti ES acquis  laikymąsi. Nors pagal kitus projektus buvo siekiama stiprinti administracinius gebėjimus 
patirtinio mokymosi būdu, toliau tikrinant nustatyta, kad investicijos į infrastruktūrą neapėmė veiklos, kuria būtų 
buvę aiškiai siekta tiesiogiai šį tikslą remti.
Santrauka 07
VI
Įgyvendinant tikrintus projektus ne visuomet buvo laikomasi nuoseklaus, darnaus ir koordinuoto požiūrio į adminis -
tracinių gebėjimų stiprinimą. Kai kurie projektai buvo vykdomi neatsižvelgiant į anksčiau tame pačiame sektoriuje 
teiktą pagalbą arba jiems nebuvo teikiama tinkama tolesnė parama. Nuo pagalbos poreikio nustatymo iki projekto 
rezultatų pasiekimo dažnai praeidavo ketveri metai arba daugiau.
VII
Komisija decentralizavo 76 % pagal PNPP I nacionaliniam administravimui skiriamų lėšų valdymą ir parėmė šių lėšų 
valdymui reikalingų struktūrų steigimą ir veiklą. Tai padėjo pagerinti gebėjimus susijusiose viešojo administravimo 
srityse. Tačiau nustatėme, kad decentralizuoto valdymo patirtis suteikė galimybę stiprinti ir kitų viešojo administra -
vimo subjektų gebėjimus, tačiau tikrintu laikotarpiu Komisija šia galimybe nepasinaudojo.
VIII
Politinio dialogo mechanizmai buvo tinkamai parengti reformai šalyje paremti. Tikrintu laikotarpiu administraciniai 
gebėjimai apskritai reikšmingai nepagerėjo iš esmės dėl nepakankamos nacionalinės valdžios institucijų politinės 
valios pašalinti kai kurias kliūtis, trukdančias stiprinti administracinius gebėjimus. Be to, šiuo laikotarpiu poveikiui, 
kurį Komisija galėjo padaryti skatindama reformą, ypač jautriose srityse, didelės neigiamos įtakos turėjo tai, kad 
nebuvo tokios sistemos, kokia taikoma per stojimo derybas.
IX
Pateikiame keletą rekomendacijų, kurios turėtų padėti stiprinti administracinius gebėjimus.
08
 Įvadas
Kelias narystės link
01 
Buvusioji Jugoslavijos Respublika Makedonija buvo pirmoji Vakarų Balkanų šalis, 
2001 m. pasirašiusi Stabilizacijos ir asociacijos susitarimą (SAS) su ES. 2003 m. Sa -
lonikų aukščiausiojo lygio susitikime Europos Sąjunga (ES) visoms Vakarų Balkanų 
šalims1 suteikė aiškią narystės ES perspektyvą, jeigu šalys įvykdys Kopenhagos 
kriterijus2 ir stabilizacijos ir asociacijos proceso (SAP) sąlygas3. 2005 m. šalis oficia -
liai tapo visateise kandidate tapti ES valstybe nare.
02 
Iki 2009 m. šalis daugelį svarbių nacionalinės teisės aktų sėkmingai suderino su 
ES teisės aktais. Komisija pripažino šią pažangą ir rekomendavo pradėti oficialias 
stojimo derybas. Tačiau oficialių derybų negalima pradėti tol, kol vieningu ES 
Tarybos sprendimu tam nepritaria visos ES valstybės narės. Nors ir sutariama, kad 
šalis įvykdė politinius kriterijus, leidžiančius pradėti oficialias stojimo derybas, 
Komisijai pateikus 2009 m. rekomendaciją Taryba tokio sprendimo nepriėmė.
03 
Taryba ir toliau nesiėmė veiksmų, nepaisydama to, kad visus kitus penkerius me -
tus Komisija teikė teigiamas rekomendacijas. Pasirodo, sprendimą priimti trukdo 
neišspręstas oficialaus šalies pavadinimo klausimas4 ir vėliau kilusios santykių 
su kaimynais problemos. Šalies oficialus kelias narystės link blokuojamas jau 
daugiau kaip šešerius metus. Šią šalį jau pavijo ar netgi aplenkė ne viena Vakarų 
Balkanų šalis5.
04 
2013 m. šalyje prasidėjo politinė krizė, nutrūko vidaus politinis dialogas6 ir dėl 
to kilo didelių demokratinio valdymo problemų. 2015 m. viešai paskelbti slapta 
įrašyti pokalbiai, iš kurių matyti, kad šalyje pažeidžiamos pagrindinės teisės, veši 
politizavimas ir korupcija7. Komisija ir kai kurie Europos Parlamento nariai aktyviai 
siekė padėti, kad būtų pasiektas politinis susitarimas ir įveikta ši krizė.1 Tuo metu tai buvo šios šalys: 
Albanija, Bosnija ir 
Hercegovina, Kroatija, 
buvusioji Jugoslavijos 
Respublika Makedonija, 
Serbija ir Juodkalnija.
2 1993 m. birželio mėn. Europos 
Vadovų Tarybos nustatyti 
Kopenhagos kriterijai:  
a) politiniai kriterijai;  
b) ekonominiai kriterijai;  
c) gebėjimas prisiimti 
narystės įsipareigojimus.
3 SAP, kaip ES politikos Vakarų 
Balkanų atžvilgiu, tikslas – 
galutinė narystė Europos 
Sąjungoje. Vakarų Balkanų 
šalys įtrauktos į pažangią 
partnerystę, kuria siekiama 
stabilizuoti šį regioną ir įkurti 
laisvosios prekybos erdvę. 
Pagal SAP nustatyti bendri 
politiniai ir ekonominiai tikslai, 
tačiau pažanga vertinama 
atskirai, atsižvelgiant 
į kiekvienos šalies nuopelnus.
4 Tarpininkaujant Jungtinėms 
Tautoms, šis klausimas 
sprendžiamas nuo 1994 m.
5 Kroatija jau tapo ES valstybe 
nare. Juodkalnija, Serbija ir 
Albanija jau yra kandidatės 
tapti ES valstybėmis narėmis, 
o Juodkalnija ir Serbija pradėjo 
stojimo derybas.
6 Pagrindinė opozicinė partija 
boikotavo parlamentą.
7 Žr. 2015 m. pažangos 
ataskaitos (2015 m. lapkričio 
10 d. SWD(2015) 212 final ) 
įvadą.
09 Įvadas 
05 
2014 m. Komisija paskelbė, kad iki 2020 m. naujų ES valstybių narių nebus priim -
ta8. Šis bendras plėtros proceso lėtinimas buvo susijęs su poreikiu Europos Sąjun -
goje konsoliduoti naujausius plėtros etapus ir regiono integravimo problemomis, 
vis dar neišspręstomis pasibaigus aštriam konfliktui, įvykusiam XX a. paskutiniaja -
me dešimtmetyje. Kai kurios svarbiausios datos nurodytos I priede .
Reformos nacionalinis kontekstas
06 
Komisija buvusiajai Jugoslavijos Respublikai Makedonijai padeda vykdyti refor -
mas ir rengtis narystei ES. Reformos procesas susideda iš nacionalinės teisės aktų, 
suderintų su ES teisės aktais, priėmimo ir įgyvendinimo. Komisija padeda rengti 
naujus teisės aktus ir stiprinti administracinius gebėjimus juos įgyvendinti.
07 
Komisija ir kiti suinteresuotieji subjektai pranešė, kad, nors buvusiosios Jugoslavi -
jos Respublikos Makedonijos viešasis administravimas ir toliau integruojamas į ES, 
aukštesniojo lygmens nacionalinės valdžios institucijų ryžtas įgyvendinti reformą 
susilpnėjo9. Dažnai trūksta valios parūpinti reikšmingų finansinių investicijų, bū -
tinų tam, kad būtų padaryta pažanga įgyvendinant reformą, pvz., aplinkosaugos 
priemones. Be to, neužtikrinta tinkama politinė lyderystė sprendžiant jautrius 
klausimus, pvz., kovojant su korupcija.
08 
Kadangi oficialios stojimo derybos nevykdomos, Komisija, vertindama metinę 
šalies pažangą10, rėmėsi skyriais, kuriais paprastai grindžiamos derybos11. Nors 
ir atkreipdama dėmesį į administracinių gebėjimų trūkumus, iki 2012 m. Komi -
sija darydavo išvadą, kad apskritai reformų procesas šalyje vykdomas tinkamai. 
2013 m. ataskaitoje Komisija nurodė, kad kai kuriose srityse pažangos nedaroma, 
o kai kuriose regresuojama. 2014 m. ataskaitoje pateiktas dar blogesnis verti -
nimas ir toks įspėjimas: „[…] Kad Komisijos rekomendacija liktų galioti ir kitais 
metais, Komisija primygtinai ragina valdžios institucijas imtis ryžtingų veiksmų 
atsižvelgiant į susirūpinimą dėl stiprėjančio politizavimo ir didėjančių trūkumų, 
susijusių su teisminių institucijų nešališkumu ir saviraiškos laisve“12.8 „Europos Komisijos Pirmininko 
įžanginė kalba Europos 
Parlamento plenarinėje 
sesijoje“, Strasbūras, 2014 m. 
liepos  15 d.
9 Žr. 2015 m. pažangos ataskaitą: 
„Kad būtų užtikrintas 
administravimo 
nepriklausomumas“ 
(2.2 skirsnis), „Gebėjimą 
veiksmingai [kovoti su 
korupcija] šiuo metu menkina 
politinės valios stoka ir 
politinis kišimasis į susijusių 
institucijų veiklą, dėl to mažėja 
tų institucijų gebėjimas 
aktyviai ir nešališkai vykdyti 
veiklą, ypač kiek tai susiję su 
aukštu lygmeniu 
sprendžiamais klausimais“ 
(2.3 skirsnis); taip pat žr. 23 
skyrių: „Dėl šiuo metu 
nepakankamos politinės valios 
aukščiausiuoju lygmeniu 
spręsti likusius uždavinius 
neužtikrinamas aukštas 
kompetentingo 
administravimo 
veiksmingumas“.
10 Neatidarant ir neuždarant 
derybų skyrių, kaip tai būtų 
daroma pagal įprastą stojimo 
procedūrą.
11 Kiekvienos šalies kandidatės 
stojimo derybų pagrindas yra 
acquis  skyriai (dabar jų yra 35). 
Šie skyriai skirti įvairioms 
acquis  sritims, kuriose, norint 
įvykdyti stojimo sąlygas, 
būtina įgyvendinti reformas. 
Šiose srityse šalys kandidatės 
privalo pritaikyti savo 
administracinę ir institucinę 
infrastruktūrą ir savo 
nacionalinės teisės aktus 
suderinti su ES teisės aktais.
12 2014 m. buvusiosios 
Jugoslavijos Respublikos 
Makedonijos pažangos 
ataskaita, p. 1.
10 Įvadas 
09 
2015 m. pažangos ataskaitoje, paskelbtoje 2015 m. lapkričio mėn., Komisija dar 
kartą rekomendavo pradėti stojimo derybas su buvusiąja Jugoslavijos Respublika 
Makedonija. Tačiau ši teigiama rekomendacija pateikta su sąlyga, kad bus sėkmin -
gai įgyvendintas Pržino susitarimas13 ir padaryta reikšminga pažanga įgyvendi -
nant neatidėliotinus su reformomis susijusius prioritetinius tikslus14.
10 
I lentelėje  pateikiame apibendrintus kai kurioms svarbiausioms sritims būdin -
gus administracinių gebėjimų trūkumus, į kuriuos atkreiptas dėmesys Komisijos 
2011–2015 m. pažangos ataskaitose.13 2015 m. birželio mėn. Pržino 
susitarimą pasirašė keturios 
pagrindinės politinės partijos. 
Šiame susitarime nustatytos 
įvykdytinos sąlygos, įskaitant 
sąlygas, susijusias su laisvais ir 
teisingais rinkimais ir 
specialaus prokuroro 
paskyrimu klausimams, 
susijusiems su slaptu pokalbių 
klausymusi ir kylantiems dėl 
tokio klausymosi, tirti. Komisija 
atidžiai stebi, kaip 
įgyvendinamos Pržino 
susitarime nustatytos sąlygos. 
Taip pat žr. 65 dalį ir I priedą .
14 2015 m. birželio mėn. Komisija, 
remdamasi vyresniųjų 
ekspertų grupės išvadomis, 
paskelbė dokumentą 
„Neatidėliotini su reformomis 
susiję prioritetiniai tikslai, 
kuriuos būtina įgyvendinti 
buvusiojoje Jugoslavijos 
Respublikoje Makedonijoje“. 
Jame nurodyti neatidėliotini 
su reformomis susiję 
prioritetiniai tikslai, kuriuos 
buvusioji Jugoslavijos 
Respublika Makedonija privalo 
įgyvendinti teisinės valstybės 
ir pagrindinių teisių, viešojo 
administravimo 
depolitizavimo, saviraiškos 
laisvės ir rinkimų reformos 
srityse. 
11 Įvadas 1 lentelėMetinėse pažangos ataskaitose (2011–2015 m.) pateikti administracinių gebėjimų 
tikrintose srityse įvertinimai
Skyrius Institucijos 2011  m. 2012  m. 2013  m. 2014  m. 2015  m.
5 Viešieji pirkimaiEkonomikos ministerija, Koncesijų ir viešojo ir privačiojo 
sektorių partnerysčių skyrius
Valstybinė apeliacinė komisija
14 Transporto politikaKelių / Valstybinė transporto inspekcija
Kelių saugos administracija
Oro transporto / civilinės aviacijos agentūra
21 Transeuropiniai tinklai Su statybų veikla susijusios institucijos
22Regioninė politika ir 
struktūrinių priemonių 
koordinavimasNacionalinis fondas, Centrinio finansavimo ir sutarčių 
sudarymo departamentas ir šakinės ministerijos
Programavimas
Stebėjimas ir vertinimas
Finansų valdymas, kontrolė ir auditas
23Teisminės institucijos ir 
pagrindinės teisėsInstitucijos, dalyvaujančios įgyvendinant kovos su korupcija 
politiką
Aukšto lygio pareigūnų bylas nagrinėjantys teismai
27 Aplinka ir klimato kaitaReguliavimo institucijos (horizontalieji teisės aktai)
Su oro kokybe susijusios institucijos
Su atliekų tvarkymu susijusios institucijos
Su teisės aktų vykdymo užtikrinimu susijusios institucijos
Administraciniai gebėjimai tebėra menki arba riboti, juos būtina iš esmės ir (arba) skubiai gerinti.
Administraciniai gebėjimai padidėjo, tačiau juos būtina toliau gerinti.
Administraciniai gebėjimai padidėjo, jų gerinti nebereikia.
Šaltinis:  Europos Audito Rūmai, remiantis Komisijos pažangos ataskaitomis.
12 Įvadas 
Pasirengimo narystei ES finansinė parama
11 
Taikydama pasirengimo narystei pagalbos priemonę (PNPP)15, ES teikia fi -
nansinę ir techninę paramą plėtros šalims (Vakarų Balkanų šalims ir Turkijai). 
PNPP I taikyta 2007–2013 m. laikotarpiu, jai iš viso skirta 10 milijardų eurų, iš jų 
615 milijonų eurų (6 %) skirta buvusiajai Jugoslavijos Respublikai Makedonijai. 
2014–2020 m. laikotarpiu įgyvendinamai PNPP II skirta 11,7 milijardo eurų, iš jų 
664 milijonai eurų (6 %) – buvusiajai Jugoslavijos Respublikai Makedonijai.
12 
Pagal PNPP I šaliai teikta finansinė parama gali būti pateikta septyniuose išlaidų 
sektoriuose, kaip nurodyta 2 lentelėje .15 PNPP I nustatyta 2006 m. 
liepos 17 d. Tarybos 
reglamentu (EB) Nr. 1085/2006, 
nustatančiu Pasirengimo 
narystei pagalbos priemonę 
(IPA) (OL L 210, 2006 7 31, 
p. 82), ir 2007 m. birželio 12 d. 
Komisijos reglamentu (EB) 
Nr. 718/2007, įgyvendinančiu 
Tarybos reglamentą (EB) 
Nr. 1085/2006, nustatantį 
Pasirengimo narystei pagalbos 
priemonę (IPA) (OL L 170, 
2007 6 29, p. 1).2 lentelėPagalba pagal PNPP buvusiajai Jugoslavijos Respublikai 
Makedonijai, 2007–2013 m. (milijonais eurų)
Sektorius / Finansavimo sritis Visa sektoriui skirta suma Procentinė dalis
Teisingumas ir vidaus reikalai 64 10 %
Viešojo administravimo reforma 71 12 %
Socialinė raida 67 11 %
Privačiojo sektoriaus plėtra 45 7 %
Transportas 110 18 %
Aplinka 99 16 %
Žemės ūkis ir kaimo plėtra 111 18 %
Kita 48 8 %
IŠ VISO 2007–2013 M. 615 100 %
Šaltinis:  Europos Komisija.
13 
2007 m. pradėjus taikyti PNPP I, daugumą lėšų tiesiogiai valdė Komisija. Tačiau iki 
2010 m. 76 % šaliai pagal PNPP skirtų lėšų valdymas buvo decentralizuotas. Tai -
kant decentralizuotą valdymą, skirtas lėšas valdo tikslinės šalies viešojo adminis -
travimo institucijų struktūros. Tačiau Komisija tebėra atsakinga už šias lėšas, todėl 
ji atlieka sandorių patikras.
13
 Audito apimtis ir metodas
14 
Auditu siekta įvertinti, ar ES pasirengimo narystei pagalba veiksmingai padėjo 
stiprinti administracinius gebėjimus, reikalingus reformai įgyvendinti buvusiojoje 
Jugoslavijos Respublikoje Makedonijoje. Šiuo tikslu patikrinome pagal PNPP I16 
teiktą finansinę ir nefinansinę paramą administraciniams gebėjimams stiprinti.
15 
Atliekant auditą nagrinėti trys pagrindiniai klausimai:
a) ar Komisija užtikrina, kad PNPP projektai veiksmingai padėtų stiprinti admi -
nistracinius gebėjimus?
b) ar Komisija, siekdama stiprinti gebėjimus, veiksmingai taiko decentralizuotą 
valdymo būdą?
c) ar Komisijos nefinansinė parama veiksmingai padeda stiprinti administraci -
nius gebėjimus?
16 
Auditui pasirinkome tris svarbius sektorius, kuriuose sėkmingam reformos įgy -
vendinimui labai svarbūs stiprūs administraciniai gebėjimai ir kuriems buvo skirta 
46 % visų skirtų lėšų, t. y. viešojo administravimo reformos (VAR), transporto ir 
aplinkos sektorius (žr.  2 lentelę ). Atliekant auditą buvo analizuojami dokumen -
tai ir apklausiami Komisijos bei šalies paramos gavėjos atstovai. Naudojomės 
PNPP I ir šalies projektų ir programų dokumentuose, analizėse ir vertinimuose, 
taip pat Komisijos metinėse pažangos ataskaitose pateikta informacija.
17 
Siekdami atsakyti į a punkte nurodytą audito klausimą, aprašytą 1 pastabų dalyje, 
patikrinome 17 projektų, įgyvendintų VAR, transporto ir aplinkos sektoriuose, 
imtį. Pagal VAR sektoriuje atrinktus projektus buvo vykdoma veikla svarbiau -
siose – viešųjų pirkimų, kovos su korupcija, vidaus kontrolės, decentralizuoto 
valdymo gebėjimų stiprinimo ir viešojo administravimo mokymo pagalbos – 
srityse. Pagal projektus vykdyta veikla buvo siekiama stiprinti administracinius 
gebėjimus, pavyzdžiui, padedant rengti strategijas, programas, mokymo planus, 
vadovus ir procedūras, konsultuojant institucijų ir įstaigų kompetencijos ugdymo 
svarbiausiose reformos srityse klausimais ir rengiant mokymo kursus.16 Kai buvo atliekamas auditas, 
PNPP II projektai dar nebuvo 
įgyvendinami.
14 Audito apimtis ir metodas 
18 
Administracinių gebėjimų stiprinimas nebuvo pagrindinis daugelio transporto ir 
aplinkos sektoriuose įgyvendintų projektų tikslas. Tikrinome tik tuos projektus, 
kurie turėjo tokį tikslą, taip pat projektus, kurių papildomas tikslas buvo gebėjimų 
stiprinimas patirtinio mokymosi būdu.
19 
Daugelis projektų, kuriuos tikrinome, buvo įgyvendinti tik pačioje šalyje, tačiau 
pagal kai kuriuos projektus, pvz., viešųjų pirkimų, paramos gavėjų buvo daugiau 
kaip vienas ir juose galėjo dalyvauti visos Vakarų Balkanų šalys. Taip pat patikrino -
me Regioninės viešojo administravimo mokyklos (ReSPA), taip pat finansuojamos 
pagal daugeliui paramos gavėjų skirtą programą, indėlį. Minėtieji 17 audito metu 
tikrintų projektų nurodyti II priede .
20 
Siekdami atsakyti į b punkte nurodytą audito klausimą, aprašytą 2 pastabų daly -
je, peržiūrėjome procedūras, taikytas įvertinti, kaip šalis pasirengusi valdyti pagal 
PNPP teikiamos pagalbos decentralizuotą įgyvendinimo sistemą, ir patikrinome, 
kaip Komisija šio valdymo būdo taikymo patirtį panaudojo šalies administraci -
niams gebėjimams stiprinti.
21 
Siekdami atsakyti į c punkte nurodytą audito klausimą, aprašytą 3 pastabų dalyje, 
patikrinome nefinansinę paramą ir peržiūrėjome pagal Stabilizacijos ir asociaci -
jos susitarimą nustatytus politinio dialogo mechanizmus, taip pat kitas dialogo 
schemas, pvz., aukšto lygio dialogą stojimo klausimais.
15
 Pastabos
I dalis. Pasirengimo narystei finansinės paramos 
veiksmingumas stiprinant administracinius gebėjimus
22 
Patikrinome, ar pagal PNPP įgyvendinti projektai sėkmingai padėjo stiprinti 
administracinius gebėjimus svarbiausiose viešojo administravimo reformos 
srityse (viešųjų pirkimų, korupcijos ir vidaus kontrolės) ir transporto bei aplinkos 
sektoriuose. Patikrinome, ar įgyvendinant atrinktus projektus buvo gauti numa -
tyti rezultatai17, ar nacionalinės valdžios institucijos jais vėliau pasinaudojo ir ar 
poveikis18 buvo tvarus. Taip pat išnagrinėjome kliūtis, trukdančias daryti pažangą 
stiprinant administracinius gebėjimus.
Pasirengimo narystei finansinė parama nepadėjo 
svarbiausiose srityse sėkmingai pašalinti kai kurių 
reikšmingų administracinių gebėjimų trūkumų
Svarbiausios viešojo administravimo reformos sritys
23 
Komisija, įvertinusi 2007 m. šalyje galiojusius viešųjų pirkimų teisės aktus, nu -
statė, kad jie pakankamai geri ir gana gerai suderinti su ES teisės aktais19. Tačiau 
reforma nebevykdoma, teisės aktai neįgyvendinami20. 2015 m. pažangos ataskai -
toje nurodyta, kad būtina „pašalinti neatitiktį acquis , įskaitant neatitiktį, susijusią 
su įmonių juodųjų sąrašų sudarymu, sutarčių skyrimo kriterijų taikymo sąlygomis, 
ir šiuo tikslu užtikrinti darną su gynybos ir saugumo srityje taikomomis ES viešųjų 
pirkimų taisyklėmis ir 2014 m. ES viešųjų pirkimų direktyvomis, pirmiausia – dėl 
koncesijų“21.
24 
Tikrintu laikotarpiu Komisija atkreipė dėmesį į nepakankamą viešųjų pirkimų 
sistemos skaidrumą ir patikimų duomenų apie nukrypimus trūkumą22. Nors nuo 
2011 m. skelbtose pažangos ataskaitose šios sritys buvo nurodomos kaip susi -
jusios su labai didele rizika23, įgyvendinant tikrintus projektus (žr. II priedą ) šie 
trūkumai nebuvo šalinami.17 Rezultatas – tai, kas 
pagaminama arba atliekama 
panaudojant intervencijai 
skirtus išteklius, pvz., surengti 
gebėjimų stiprinimo mokymo 
kursai. Žr. Europos Audito 
Rūmų specialiąją ataskaitą 
Nr. 21/2015 „Rizikos, susijusios 
su ES plėtros ir 
bendradarbiavimo veiklai 
taikomu į rezultatus 
orientuotu metodu, apžvalga“ 
(angl. „ Review of the risks 
related to a results-oriented 
approach for EU development 
and cooperation action “) 
(http://eca.europa.eu ).
18 Poveikis – ilgesnės trukmės 
socialiniai ir ekonominiai 
padariniai, kuriuos tam tikru 
laikotarpiu galima stebėti 
baigus intervenciją, pvz., 
administracinių gebėjimų 
pagerėjimas. Ten pat.
19 2007 m. lapkričio 6 d. 
SEC(2007) 1432  final , 2007 m. 
pažangos ataskaita, p. 28, 29.
20 EBPO dokumentas „Savitarpio 
pagalba viešųjų pirkimų, 
koncesijų ir viešojo bei 
privačiojo sektorių 
partnerysčių srityse. Galutinė 
ataskaita“ (angl. „ Peer 
assistance in public 
procurement, concessions and 
public-private partnerships, 
Final report “), 2011 m. spalio 
mėn., 2015 m. pažangos 
ataskaitos ir 
SWD (2015) 212  final , p. 35, 36.
21 Ten pat.
22 SEC(2009) 1335  final  „2009 m. 
pažangos ataskaita“, p. 35, 
SEC(2010) 1332  final  „2010 m. 
pažangos ataskaita“, p. 14, 
SEC(2011) 1203  final  „2011 m. 
pažangos ataskaita“, p. 14, 
SWD(2012) 332  final  „2012 m. 
pažangos ataskaita“, p. 12, 
COM(2013) 700  final  „2013 m. 
pažangos ataskaita“, p. 11 ir 42, 
SWD(2014) 303  final  „2014 m. 
pažangos ataskaita“, p. 25. Taip 
pat žr. pagal PNPP teiktos 
paramos kovai su korupcija 
teminį vertinimą 2014/348-
486/2, p. 74.
23 2011 m. pažangos ataskaitos 
p. 14, 2012 m. pažangos 
ataskaitos p. 12, 2013 m. 
pažangos ataskaitos p. 11 ir 42, 
2014 m. pažangos ataskaitos 
p. 25.
16 Pastabos 
25 
Be to, Komisija nurodė, kad būtina didinti viešųjų pirkimų sistemos veiksmingu -
mą. Pagal tikrintus projektus buvo rengiami mokymo kursai, per kuriuos daugiau -
sia dėmesio skirta viešųjų pirkimų teisės aktams, bet nepakankamai – būtinybei 
stiprinti gebėjimą vykdyti veiksmingus viešuosius pirkimus. Pagal pirmąjį audi -
tui atrinktą projektą (žr. II priedą ) buvo teikiama parama Viešųjų pirkimų biuro 
(VPB) – už perkančiųjų organizacijų gebėjimų stiprinimą atsakingos institucijos – 
rengtiems mokymams. Tačiau VPB rengtais mokymais šių organizacijų adminis -
traciniai gebėjimai nebuvo reikšmingai sustiprinti24.
26 
VPB jau turėjo elektroninę viešųjų pirkimų sistemą, įdiegtą 2008 m. Siekiant 
padidinti bendrą viešųjų pirkimų veiksmingumą, pagal 1 projektą buvo numatyta 
peržiūrėti sistemą, tačiau parama tobulinimui nebuvo numatyta.
27 
Komisija ir kiti suinteresuotieji subjektai nuolat atkreipdavo dėmesį į kovos su 
korupcija trūkumus, kurie turėtų būti šalinami pirmiausia25. Nacionalinės valdžios 
institucijos politiškai įsipareigojo kovoti su korupcija, pavyzdžiui, sudarydamos 
stabilizacijos ir asociacijos susitarimus. 2011–2015 m. vyriausybės darbo progra -
moje šalis įsipareigojo vykdyti „bekompromisę kovą su korupcija“. Todėl buvo 
patvirtintos valstybinės programos ir susiję veiksmų planai, tačiau juos įgyven -
dinant nebuvo imtasi veiksmingų veiksmų ir nebuvo gauta konkrečių rezultatų. 
Komisija taikė kelis kovos su korupcija metodus. Tačiau kadangi su buvusiąja 
Jugoslavijos Respublika Makedonija nebuvo pradėtos oficialios stojimo derybos, 
Komisija negalėjo taikyti išsamesnio metodo, kuris paprastai yra taikomas šalims 
kandidatėms ir nustatytas jų atitinkamose derybų programose26. Tai taip pat 
reiškė, kad tikrintu laikotarpiu Komisija nebuvo pasirinkusi aiškaus metodo, kaip 
paremti gebėjimų stiprinimą šioje pagrindinėje srityje.
28 
Komisija pagal PNPP I įgyvendintais projektais siekė patenkinti kai kuriuos ats -
kirus gebėjimų stiprinimo poreikius. VAR sektoriuje patikrinome du projektus, 
kuriais siekta stiprinti gebėjimus ir kurie tuo metu, kai buvo atliekamas auditas, 
buvo jau įgyvendinti arba įgyvendinami (žr. II priedą ). 5 projektu siekta page -
rinti VKPK – pagrindinės už korupcijos prevenciją atsakingos institucijos – darbą. 
Tačiau įgyvendinant projektą neatsižvelgta į tai, kad dėl nepakankamų šios srities 
nacionalinės valdžios institucijų įsipareigojimų VKPK nebuvo pajėgi veiksmingai 
vykdyti jai suteiktų įgaliojimų. Jai trūko savarankiškumo, nes, pavyzdžiui, nėra 
taikoma aiškių jos vyresniosios vadovybės skyrimo ir atleidimo kriterijų27. Be to, 
remiantis Komisijos 2011 m. pažangos ataskaita, VKPK turi nepakankamai ište -
klių – joje dirba tik pusė to darbuotojų skaičiaus, kurio reikia, kad ji galėtų veiks -
mingai vykdyti savo funkcijas28.24 EBPO (2013 m.), „Buvusiosios 
Jugoslavijos Respublikos 
Makedonijos 2013 m. 
prioritetų įgyvendinimo 
ataskaita“ (angl. „ The Former 
Yugoslav Republic of 
Macedonia Priorities Report 
2013 “), SIGMA šalių vertinimo 
ataskaitos, 2013 m. rugsėjo 
mėn., OECD Publishing , p. 13.
25 Pavyzdžiui, žr. L. Grozdanovska 
Dimishkovska, „Pereinamojo 
laikotarpio šalys“ (angl. 
„Nations in Transition “), p. 424, 
425, ir JAV Valstybės 
departamento 2013 m. 
ataskaitą dėl žmogaus teisių 
Makedonijoje, p. 17 ( http://
www.state.gov/documents/
organization/220516.pdf ).
26 Visų pirma pasitelkiant 
patikros ataskaitas ir susijusius 
veiksmų planus bei derybinių 
skyrių atidarymo ir uždarymo 
kriterijus.
27 Žr. ES finansuotą ataskaitą 
„Lyginamojo rodikliais 
grindžiamo kovos su korupcija 
pažangos stebėjimo ES šalyse 
kandidatėse, potencialiose 
šalyse kandidatėse ir Kosove 
nustatymas“ (angl. 
„Establishing Comparative 
Indicator-based Monitoring of 
Anti-corruption Progress in EU 
candidate, potential candidate 
countries and Kosovo “), p. 35. 
Komisijos 2011 m. pažangos 
ataskaitoje teigiama, kad „kilo 
klausimų dėl kriterijų, kuriuos 
parlamentas taikė išrinkdamas 
septynis naujus VKPK narius“, 
o Komisijos 2013 m. pažangos 
ataskaitoje teigiama, kad „kilo 
susirūpinimas dėl ankstesniojo 
VKPK pirmininko atleidimo be 
aiškaus teisinio pagrindo“.
28 Taip pat žr. pagal PNPP teiktos 
paramos kovai su korupcija 
teminį vertinimą 2014/348-
486/2 „Veiksminga prevencija 
ir kova su korupcija“ (angl. 
„Efficient Prevention and Fight 
against Corruption “), p. 125: 
„veiksmingumas priklauso nuo 
to, kaip vyriausybei pavyks 
išspręsti tokius klausimus kaip 
VKPK savarankiškumo 
trūkumas ir biudžeto 
apribojimai, taip pat bendras 
pagal projektą paramą 
gaunančių subjektų 
administracinių gebėjimų 
trūkumas“.
17 Pastabos 
29 
Neturėdama veiksmingos vyriausybinės strategijos, kaip kovoti su korupcija, 
Komisija padėjo PVO atlikti galimą vaidmenį atkreipiant visuomenės dėmesį į įta -
riamą korupciją. Pagal 6 projektą teikta parama geriausios patirties plėtojimui ir 
platinimui tarp atitinkamą funkciją atliekančių PVO. Tačiau mes nustatėme, kad su 
PVO, kurios dirba tam, kad padidintų skaidrumą ir pasidalytų žiniomis, galimu in -
dėliu šioje pagrindinėje srityje susijęs Komisijos metodas galėtų būti pagerintas.
30 
Pasinaudodama iki PNPP taikymo teikta pagalba, Komisija nacionalinės valdžios 
institucijoms padėjo įgyvendinti tinkamus teisės aktus, susijusius su vidaus kon -
trole. Kai buvo pradėta taikyti PNPP I, atlikus vertinimą nustatyta, kad viešosios 
vidaus finansų kontrolės (VVFK) įstatymas yra tinkamas pagrindas valdymo finan -
sinėms ir kontrolės struktūroms ir vidaus auditui reformuoti29. Tikrintu laikotarpiu 
pagal PNPP vykdytų projektų dėmesio centre buvo finansų valdymo ir kontrolės 
gebėjimai valdymo struktūrose, įsteigtose PNPP fondų decentralizuoto valdy -
mo tikslais, tačiau neskirta dėmesio atitinkamiems kitų viešojo administravimo 
subjektų gebėjimams.
31 
Nacionalinės institucijos savo ruožtu padarė nedidelę pažangą stiprindamos 
administracinius gebėjimus šioje srityje ir tinkamai neįgyvendino VVFK įstatymo. 
Pavyzdžiui, 2015 m. pažangos ataskaitoje Komisija atkreipė dėmesį, kad daugelis 
vidaus audito padalinių neturi pakankamai auditorių ir, nors auditą jie atlieka 
remdamiesi strateginiais ir metiniais planais, atliekant auditą neatsižvelgiama 
į veiklos ir sisteminę riziką. Be to, atliekant vidaus auditą daugiausia dėmesio ski -
riama atitikčiai, tačiau neanalizuojami sistemų trūkumai ir nenagrinėjami naudos 
ir kainos santykio aspektai, taip pat turėtų būti geriau užtikrinama kokybė.
32 
Dėl nepakankamų vidaus audito padalinių gebėjimų pablogėjo vidaus kontrolė, 
vadovai mažiau dėmesio skyrė vidaus auditorių nustatytiems faktams. Vidaus 
auditorių įgūdžiams stiprinti tikrintu laikotarpiu paramą skyrė ne tik Komisija, 
bet kiti paramos teikėjai. Pavyzdžiui, Jungtinių Valstijų tarptautinio vystomojo 
bendradarbiavimo agentūra finansavo vidaus auditorių mokymą Slovėnijos Ser -
tifikuoto viešųjų finansų ir apskaitos instituto (angl. Chartered Institute of Public 
Finance and Accountancy , CIPFA) kompetencijos centre. Tačiau, vertinant plačiau, 
vidaus audito gebėjimai ir vidaus kontrolė tebėra menki.29 2008 m. pažangos ataskaita 
SEC(2008) 2695 final , p. 59.
18 Pastabos 
33 
Įgyvendinant PNPP II, stiprios vidaus kontrolės svarba padidėjo, nes Komisija, 
bendradarbiaudama su šalimi, rengia 2016 m. sektorinės biudžeto paramos viešų -
jų finansų valdymui programą.
Transportas ir aplinka
34 
Pagrindinė pagal PNPP transporto ir aplinkos sektoriams skirtų lėšų (atitinkamai 
18 % ir 16 % 2007–2013 m. asignavimų, žr.  2 lentelę ) paskirtis buvo regionų infras -
truktūros gerinimas. Dalis šių lėšų buvo specialiai skirta viešojo administravimo 
gebėjimams stiprinti, kad būtų galima parengti ir įgyvendinti su ES acquis  sude -
rintus teisės aktus. Gebėjimams stiprinti transporto sektoriuje panaudota lėšų 
dalis (1 %) buvo mažesnė nei aplinkos sektoriuje (15 %), nors abiejuose sektorių 
gebėjimų trūkumas buvo panašus (žr.  1 diagramą) .1 diagramaPagal PNPP atskiriems sektoriams skirtos lėšos (2007–2013 m.) (milijonais eurų)
Šaltinis:  Europos Komisija.0 20 40 60 80 100 120
Tiesioginio gebėjimų stiprinimo projektai Kiti projektaiTeisingumas ir vidaus reikalai
VAR ir ES integracija
Žemės ūkis ir kaimo plėtra
Aplinka ir klimato kaitaKonkurencingumas
Užimtumas
TransportasKeli paramos gavėjai
Kiti
Tarpvalstybinis bendradarbiavimas
19 Pastabos 
35 
Nors decentralizuoto valdymo veiklos struktūros30 gebėjimų stiprinimui pagal 
PNPP lėšų specialiai neskirta, pagal PNPP skiriant lėšas transporto ir aplinkos 
sektoriams buvo nurodytas papildomas – patirtinio mokymosi – tikslas. Tačiau 
tikrinant 12–17 projektus (žr. II priedą ) nustatyta, kad tokia parama tikrai teikta 
tik pagal kelis veiksmus. Pavyzdžiui, įgyvendinant 15 projektą, konsultantams 
suteiktos biuro patalpos buvo ne toje pačioje vietoje, kurioje dirbo nacionalinis 
personalas, todėl perduoti praktinę patirtį buvo sunkiau. Tačiau 17 projektas 
buvo geras sėkmingo praktinės patirties perdavimo pavyzdys, nes viešojo admi -
nistravimo personalas, rengdamas projekto techninę užduotį, galėjo tinkamai 
pasinaudoti patarimais, gautais remiantis JASPERS technine pagalba31.
36 
Pagal PNPP II Komisija sumažino bendrą šaliai skiriamų lėšų sumą keturiais 
milijonais eurų, nes nacionalinės valdžios institucijos atsisakė priimti techninei 
pagalbai ir gebėjimų stiprinimui transporto sektoriuje skirtą paramą. Nors šias 
lėšas šalis praranda, jei ji įsipareigoja patenkinti poreikį stiprinti administracinius 
gebėjimus ir vykdyti horizontalias reformas, lėšos vykdant dabartinę programą 
gali būti perskirstytos.
Daugelis numatytų rezultatų buvo pasiekti, tačiau jais ne 
visada buvo pasinaudota
37 
Prieš išmokėdama galutines išmokas pagal PNPP baigtiems vykdyti projektams, 
Komisija gauna galutinę pareiškėjo ataskaitą. Atlikus atrinktų projektų auditą, 
nustatyta, kad baigus įgyvendinti vienuolika projektų buvo pasiekti visi arba 
beveik visi numatyti rezultatai. Tačiau dvylikos tikrintų projektų atveju kai kurie 
rezultatai buvo panaudoti tik iš dalies arba jie visai nebuvo panaudoti. 1 lange -
lyje  pateikta projektų rezultatų, kuriais nacionalinės valdžios institucijos nepasi -
naudojo, pavyzdžių.30 Veiklos struktūra apima 
perkančiąsias organizacijas ir 
šakines ministerijas.
31 JASPERS – tai Regioninės ir 
miestų politikos GD, EIB ir 
ERPB techninės pagalbos 
partnerystė, pagal kurią 
teikiamos nepriklausomos 
konsultacijos siekiant padėti 
šalims paramos gavėjoms 
parengti aukštos kokybės 
svarbiausius projektus.
20 Pastabos 
38 
Kartais rezultatais nepasinaudota dėl to, kad buvo reikalingos papildomos investicijos. Žr.  2 langelį .1 langelis 2 langelisProjektų rezultatai, kuriais nacionalinės valdžios institucijos nepasinaudojo
Pagal 8 ir 9 projektus buvo finansuojama ReSPA – 2006 m. Juodkalnijoje įsteigta mokykla, kurios užduotis – 
teikti gebėjimų stiprinimo paramą visose Vakarų Balkanų šalyse. ReSPA veiklai finansuoti Komisija kasmet 
išmoka apie 1,2 milijono eurų. Kiekviena dalyvaujanti šalis – viena iš jų yra buvusioji Jugoslavijos Respublika 
Makedonija – kasmet prisideda 150 000 eurų suma, skirta mokyklos einamosioms išlaidoms padengti. Nors 
ReSPA valdyboje yra nacionalinis atstovas, nustatėme, kad šalis menkai naudojosi mokyklos rengiamais mo -
kymo kursais, lyginamaisiais vertinimais ir bendradarbiavimo galimybėmis. Taip buvo dėl to, kad šalies viešojo 
administravimo personalas šių dalykų nelaikė svarbiais arba vertingais.
Pagal 12 projektą buvo siekiama stiprinti Valstybinės transporto inspekcijos administracinius ir veiklos gebėji -
mus ir taip užtikrinti kelių transporto teisės aktų vykdymą. Projektas baigtas įgyvendinti 2014 m. liepos mėn., 
bet atliekant auditą, t. y. po devynių mėnesių, ši inspekcija dar nebuvo pasinaudojusi puse projekto rezultatų, 
pvz., strateginės plėtros planu arba veiksmų planu, kvietimams teikti pasiūlymus parengtomis techninėmis 
užduotimis.
Pagal 15 projektą buvo įsteigtos dvi atliekų tvarkymo įstaigos ir viena vieša atliekų tvarkymo informacinė sis -
tema. Nors projektas buvo užbaigtas 2012 m. birželio mėn., valdymo informacijos sistema audito metu nebuvo 
naudojama.
Papildomos investicijos, reikalingos norint pasinaudoti rezultatais
Pagal 7 projektą siekta patobulinti nacionalinę mokymo koordinavimo sistemą ir pagerinti reglamentavimo 
sistemos, susijusios su viešojo administravimo valdymu, įgyvendinimą. Pagrindinis šio projekto rezultatas 
buvo tas, kad buvo atlikta funkcinė analizė siekiant nustatyti administracinių gebėjimų spragas. Šis darbas gali 
būti labai naudingas siekiant suteikti informacijos, reikalingos gebėjimų stiprinimo strategijai parengti. Tačiau 
šis projektas tebuvo bandomasis ir, nors pateikta rekomendacijų dėl tolesnės analizės, gali būti, kad be papil -
domos finansinės paramos šalis nepabaigs šio darbo ir juo nepasinaudos, kad pašalintų gebėjimų spragas.
Be to, pagal 7 projektą parengtos elektroninės mokymosi priemonės – lankstus administracinių gebėjimų sti -
prinimo būdas. Tačiau, norint išnaudoti visas šių priemonių teikiamas galimybes, šį rezultatą būtina paskleisti 
plačiau ir integruoti į bendrą mokymo strategiją.
Pagal 11 projektą teikta techninė pagalba valdymo struktūrų, įsteigtų PNPP lėšoms valdyti taikant decentrali -
zuotą valdymo būdą, gebėjimams stiprinti. Gauti tokie rezultatai: parengti kvalifikuoti instruktoriai, mokymo 
programos, moduliai ir mokymo priemonių rinkiniai, taip pat parengtas priemonių rinkinys ir išteklių bibli -
oteka, skirti stebėjimo ir vertinimo gebėjimams stiprinti. Baigus įgyvendinti projektą, nacionalinės valdžios 
institucijos naudojosi kvalifikuotų instruktorių paslaugomis, tačiau ribotą laiką. Jei šių instruktorių paslau -
gomis būtų naudotasi ilgiau, būtų reikėję papildomai investuoti į nacionalinius personalo ir kitus išteklius. 
Nacionalinės valdžios institucijos nenaudojo stebėjimo ir vertinimo priemonių, nes kainuotų jų atnaujinimas ir 
įdiegimas internete.
21 Pastabos 
Projektų poveikis dažnai buvo ribotas ir ne visuomet tvarus
39 
Vienuolikos tikrintų projektų poveikis buvo ribotas ir dažnai buvo netvarus. Pagal 
kai kuriuos projektus nebuvo numatyta užtikrinti jų tvarumą. Dar kitais atvejais 
nacionalinės valdžios institucijos nesiėmė veiksmų, kad užtikrintų poveikio tvaru -
mą. Žr.  3 langelį .3 langelisRiboto ir netvaraus poveikio pavyzdžiai
Pagal 5 projektą Valstybinei korupcijos prevencijos komisijai (VKPK) buvo padedama rengti dokumentus, 
reikalingus korupcijos prevencijos strategijai pagrįsti. Tai neturėjo didelės įtakos šalies kovai su korupcija, ka -
dangi ši strategija nebuvo įtraukta į platesnę nacionalinę kovos su korupcija strategiją ir kadangi VKPK nebuvo 
savarankiška bei neturėjo išteklių, kad galėtų veiksmingai stebėti jos pačios strategijos įgyvendinimą visose 
susijusiose institucijose. Galimas šio projekto poveikis dar labiau sumenko dėl to, kad Komisijai prireikė trejų 
metų pradėti kitą projektą, kuriuo būtų tęsiamas pirmasis projektas.
Pagal 6 projektą buvo siekiama ugdyti PVO gebėjimą kovoti su 
korupcija ir organizuotu nusikalstamumu. Geriausia patirtis ir 
tarpusavio ryšiai buvo plėtojami tinkamai. Tačiau nutraukus ES 
finansavimą projektas veikiausiai nebus tvarus. Taip yra dėl to, 
kad vienintelė institucija, pareiškusi susidomėjimą teikti nuolatinę 
paramą šioje srityje, neturi reikiamų įgaliojimų ir gebėjimų tęsti šį 
darbą.
Pagal 10 projektą buvo padedama kurti centralizuotą PNPP moky -
mo ir paramos priemonę (PNPP MPP). PNPP MPP poveikis stiprinant 
administracinius gebėjimus buvo gana menkas. Viena iš priežas -
čių yra ta, kad tik nedaugelis pagal projektą parengtų instrukto -
rių faktiškai surengė numatytus kursus. Taip atsitiko dėl to, kad 
jie nebuvo atleisti nuo kito darbo arba nebuvo motyvuoti imtis 
darbo, kuris buvo laikomas papildomu ir neatlyginamu. Baigus 
galioti pradinėms sutartims su instruktoriais, nacionalinės valdžios 
institucijos nesudarė palankesnių sąlygų naujiems susitarimams 
dėl instruktorių rengimo PNPP mokymo ir paramos priemonei. Nei 
nacionalinės valdžios institucijos, nei Komisija nesuteikė finansinės 
paramos, kad būtų pašalintas instruktorių trūkumas. Kita priežastis 
buvo ta, kad nacionalinės valdžios institucijos oficialiai necentrali -
zavo su PNPP susijusių mokymų rengimo PNPP mokymo ir paramos 
priemonėje, todėl mokymai ir toliau rengiami atskirose šakinėse 
ministerijose (žr. nuotrauką).
PNPP mokymo ir paramos priemonės patalpos, Skopjė (10 
projektas)
Šaltinis:  Europos Audito Rūmai.
22 Pastabos 
40 
Daugeliu tikrintų projektų poveikio nepadaryta, nes susidurta su kliūtimis, 
kilusiomis dėl viešojo administravimo struktūros ir organizavimo nelankstumo. 
Pavyzdžiui, tikrindami kai kuriuos projektus, kuriuose dalyvavo perkančiosios or -
ganizacijos, nustatėme, kad ministerijos neužtikrino pakankamo lankstumo, kuris 
leistų keistis darbuotojais ir patirtimi. Be to, administracijos darbuotojai, pagal tris 
tikrintus projektus parengti mokyti kitus darbuotojus, dažnai nebuvo išleidžiami 
rengti kursus, už kitų darbuotojų mokymo veiklą niekaip nebuvo atlyginta. Dėl 
daugiau kaip pusės tikrintų projektų nustatėme, kad parengti darbuotojai ne 
visada buvo skatinami arba jiems ne visada buvo leidžiama pasinaudoti įgytais 
įgūdžiais, o dėl labai didelės darbuotojų rotacijos ir kaitos trūko kvalifikuotų 
darbuotojų. 3 langelisPagal 16 projektą surengti oro kokybę matuojančių darbuotojų mokymai, tačiau nesiekta pašalinti pagrindinės 
kliūties, su kuria susiduriama siekiant tinkamai veikiančios oro kokybės stebėjimo sistemos – tai pajėgumų, 
susijusių su įrangos veikimu, trūkumas. Be to, pagal projektą remta kalibravimo laboratorija iki šiol neakredi -
tuota, nesuformuotas jos personalas.
Pagal 17 projektą parūpintos principo „teršėjas moka“ įgyvendinimo priemonės ir sustiprintas gebėjimas tai -
kyti šį principą, tačiau nacionalinės valdžios institucijos iki šiol neįdiegė šių priemonių. Pagal tą patį projektą 
pasirengta įvesti tarifus, kuriais būtų užtikrintas atliekų tvarkymo įrenginių tvarumas, tačiau šalis iki šiol neį -
steigė reguliavimo institucijos, kuri užtikrintų tarifų taikymą. Įgyvendinus šį projektą, tvaraus poveikio audito 
metu nepadaryta.
23 Pastabos 
Administracinių gebėjimų stiprinimo pažangos kliūtys
41 
Komisija neturėjo bendros strategijos, kaip šalyje padėti stiprinti administracinius 
gebėjimus, patikrinti projektai dažnai nebuvo tarpusavyje suderinti remian -
tis nuosekliu, rišliu ir koordinuotu požiūriu. Kai kurie projektai buvo vykdomi 
neatsižvelgiant į anksčiau tame pačiame sektoriuje teiktą pagalbą, jiems nebuvo 
teikiama tinkama tolesnė parama. Dažnai taip būdavo dėl to, kad Komisija turi 
pasirinkti, kaip turimus ribotus išteklius paskirstyti labai įvairiai šalyje įgyvendina -
mai ES politikai. Be to, atskiri projektai dažnai būdavo labai plataus užmojo, jais 
siekta daug tikslų.
42 
Siekti pagal PNPP teikiamos pagalbos tikslų taip pat trukdė tai, kad pagalba buvo 
ne visai tinkama, nepakankamai lanksti ir tikslinga. Pavyzdžiui, tikrintų projektų 
poveikis dažnai būdavo menkesnis dėl to, kad nuo pagalbos poreikio nustatymo 
iki rezultatų pasiekimo praeidavo ketveri metai arba daugiau. Kartais poreikiai 
pasikeisdavo dar nepasiekus rezultatų. Iš dalies taip buvo dėl ilgai trunkančio 
PNPP lėšų sutelkimo proceso. Dar viena priežastis buvo ta, kad atrinkti projektai 
ne visada būdavo pakankamai gerai apgalvoti, dėl to nukentėdavo įgyvendinimo 
veiksmingumas.
43 
Įgyvendinant PNPP I, Komisija savo žinioje neturėjo lėšų, kurias būtų galėjusi 
greitai sutelkti tam, kad klausimai būtų sprendžiami iš karto, kai tik jie kyla. Vie -
nas pavyzdys, kaip tokiu būdu galima sutelkti lėšas, pasirodė per pastarojo meto 
politinę krizę. Komisija neeilinėmis aplinkybėmis per trumpą laiką sėkmingai 
panaudojo lėšas, kad suteiktų lanksčią, tikslingą ir greito poveikio paramą, skirtą 
padėti įgyvendinti skubius ir jautrius politikos prioritetus.
24 Pastabos 
44 
Dėl nuolatinių kliūčių, trukdančių šalyje gerinti administracinius gebėjimus, ne 
visada buvo pasiekti pasirengimo narystei pagalbos tikslai. Labai didelė proble -
ma buvo aukšto lygio politinės valios ir nacionalinės valdžios institucijų įsiparei -
gojimo remti pagal PNPP įgyvendinamus projektus trūkumas. Pavyzdžiui, poli -
tiniu lygmeniu nuolat priešinamasi pastangoms sukurti nepriklausomą, stiprų ir 
atstovaujamąjį viešąjį administravimą (žr.  4 langelį) .4 langelisPriešinimasis nepriklausomo, stipraus ir atstovaujamojo viešojo administravimo 
sukūrimui
Padedama Komisijos, 2015 m. vasario mėn. šalis įdiegė naują teisinę profesionalaus viešojo administravimo 
sistemą. Pagrindinis šio teisės akto tikslas buvo užtikrinti, kad viešojo sektoriaus darbuotojai būtų samdomi 
atsižvelgiant į nuopelnus ir laikantis vienodo požiūrio į vyrus ir moteris. Nors teisės akte yra spragų, jis yra 
svarbus žingsnis kokybiškos, nepriklausomos ir profesionalios valstybės tarnybos link. Likus dviem dienoms iki 
šio teisės akto įsigaliojimo parlamentas priėmė naują teisės aktą dėl laikino įdarbinimo pakeitimo įdarbinimu 
pagal neterminuotas sutartis. Pagal šį teisės aktą apeiti nuopelnais grindžiamo įdarbinimo principai ir tūks -
tančiams laikinųjų darbuotojų suteikta galimybė tapti nuolatiniais valstybės tarnautojais nerengiant atviro 
konkurso.
Pagal 7 projektą surengti mokymai šešiems šimtams administracijos pareigūnų iš buvusių 2 400 darbuotojų, 
kuriuos nacionalinės valdžios institucijos įdarbino iš ne daugumos bendruomenių32, laikydamosi Ochrido 
pagrindų susitarimo33 dėl teisingo atstovavimo. Nors susijusiems asmenims buvo mokamas darbo užmokestis, 
aktyvios darbinės veiklos jie nevykdė. Šiais mokymais siekta padidinti tikimybę, kad jų dalyviams bus pasiūly -
tos darbo vietos. Kai buvo atliekamas auditas, didžiajai mokymuose dalyvavusių darbuotojų daliai tebebuvo 
mokamas darbo užmokestis, tačiau aktyvios darbinės veiklos jie nevykdė. Teisingo atstovavimo viešojo admi -
nistravimo srityje tikslas nebuvo pasiektas.
32 Etniniai albanai, serbai, turkai, romai ir t. t.
33 Ochrido pagrindų susitarimas – tai 2001 m. rugpjūčio 13 d. vyriausybės ir etninių albanų bendruomenės atstovų pasirašytas susitarimas. Šiuo 
susitarimu nutrauktas ginkluotas etninių albanų nacionalinės išvadavimo armijos ir nacionalinių saugumo pajėgų konfliktas ir padėtas pagrindas 
etninių albanų teisių padėčiai gerinti.
25 Pastabos 
II dalis. Decentralizuoto valdymo taikymas kaip 
gebėjimų stiprinimo priemonė
45 
Išnagrinėjome decentralizuoto valdymo pagal PNPP I įdiegimą ir tai, kaip Komisija 
išsprendė problemas, kilusias taikant šį valdymo būdą. Taip pat išnagrinėjome, 
ar Komisija, taikydama decentralizuotą valdymą, sustiprino administracinius 
gebėjimus.
Šalis nebuvo pasirengusi tokiai PNPP fondų, kurių valdymas 
buvo decentralizuotas, apimčiai ir sudėtingumui
46 
2008 m. buvusioji Jugoslavijos Respublika Makedonija paprašė Komisijos decen -
tralizuoti PNPP lėšų valdymą, jį pavedant nacionalinėms valdžios institucijoms34. 
Iš bendro PNPP I finansinio paketo iki 2010 m. šalis buvo atsakinga už sutarčių 
sudarymą dėl 470 milijonų eurų (76 %) panaudojimo ir šių lėšų panaudojimą 
atsižvelgiant į Komisijos ex ante  arba ex post  patikras. Nacionalinės institucijos pri -
valėjo įsteigti valdymo struktūras, skirtas decentralizuotoms PNPP lėšoms valdyti.
47 
Decentralizavimo procesas buvo vykdomas pagal teisės aktų reikalavimus. Tačiau 
Komisija neprivalėjo įvertinti, ar nacionalinės valdžios institucijos buvo pasiren -
gusios suvaldyti numatytas decentralizuoti PNPP lėšas, atsižvelgiant į jų apimtį ir 
sudėtingumą. Kad decentralizuotas valdymo būdas būtų veiksmingai taikomas, 
būtina užtikrinti pakankamą valdymo struktūrų pajėgumą.
48 
Netrukus po to, kai buvo pradėtas decentralizavimas, nacionalinės valdžios 
institucijos nesugebėjo iki galutinių terminų Komisijos ex ante  patikroms pateikti 
sutarčių dokumentų. Dažna tokio nepateikimo priežastis buvo ta, kad naciona -
linės valdžios institucijų pateiktų dokumentų kokybė būdavo netinkama ir juos 
tekdavo grąžinti. 2014 m. teko grąžinti trečdalį šių dokumentų. Sutarčių sudarymo 
tempas sulėtėjo. Iki 2014 m. pabaigos dėl vėlavimo buvo panaikinti įsipareigo -
jimai35 dėl 70 milijonų eurų PNPP I lėšų (11 % šaliai skirtų PNPP lėšų) ir dar liko 
įgyvendinti įsipareigojimus dėl 244 milijonų eurų (apie 40 % visų lėšų). Dauge -
liu atvejų dėl įsipareigojimų panaikinimo nebuvo įgyvendinti projektai, pagal 
kuriuos buvo numatyta finansuoti pagrindines reformas. Pavyzdžiui, 2010 m. 
buvo skirti 33 milijonai eurų, tačiau 12 iš 31 finansavimui pristatyto projekto buvo 
atšaukti, dėl to buvo prarasta 10 milijonų eurų (33 %), kurie turėjo būti panaudoti 
reformai šalyje finansuoti.34 Žr. Reglamento (EB) 
Nr. 718/2007 11 ir 14 
straipsnius.
35 Komisija panaikina patvirtintus 
įsipareigojimus dėl lėšų 
skyrimo projektui, jei lėšos 
nepanaudojamos iki nustatyto 
galutinio termino. Atitinkamas 
projektas netenka šių lėšų.
26 Pastabos 
49 
Komisijos nuomone, vėlavimo priežastys buvo labai centralizuotas sprendimų 
priėmimo procesas, dėl kurio laiku nepriimami sprendimai, taip pat materialinių 
išteklių trūkumas ir tinkamo pakankamos kvalifikacijos darbuotojų skaičiaus 
nebuvimas, įtarimai politiniu kišimusi į viešuosius pirkimus ir prastas tarpžinybi -
nis bendradarbiavimas. Į tokio pobūdžio trūkumus Komisija jau buvo atkreipusi 
dėmesį kalbėdama apie kitus viešojo administravimo subjektus, kai valdymas dar 
nebuvo decentralizuotas. Jei Komisija būtų kreipusi daugiau dėmesio į nustaty -
tus viešojo administravimo trūkumus, galbūt ji būtų padariusi išvadą, kad atsi -
žvelgiant į taikomų teisės aktų suvaržymus sprendimas decentralizuoti valdymą 
turėtų būti atidėtas arba kad turėtų būti decentralizuota mažesnė PNPP lėšų dalis.
Komisija ėmėsi veiksmų, tačiau galimas tolesnis biudžetinių 
įsipareigojimų panaikinimas
50 
Remdamasi ankstesne kitų plėtros šalių patirtimi, Komisija tikėjosi, kad keleri 
pirmieji decentralizuoto valdymo metai bus mokymosi ir žinių perdavimo laiko -
tarpis. Komisija, bendradarbiaudama su šalimi, šalino priežastis, dėl kurių buvo 
vilkinamas sutarčių dėl PNPP lėšų sudarymas ir šių lėšų panaudojimas. Tačiau 
tikėtasi, kad 2015, 2016 ir 2017 m. bus reikšmingo tolesnio įsipareigojimų dėl 
PNPP I lėšų skyrimo panaikinimo metai.
51 
2015 m. Komisija ėmėsi priemonių su PNPP I lėšomis susijusiai padėčiai pagerinti, 
pvz., vėl centralizuodama kai kurių pagal PNPP įgyvendinamų projektų valdymą 
ir, sumažinusi ex ante  patikrų skaičių, paspartindama sutarčių skyrimo procedūras. 
Kiek tai susiję su PNPP II, Komisija šiuo metu vertina, koks būtų tinkamiausias de -
centralizavimo lygis, ir ketina atidžiau rinktis, kokio pobūdžio projektus ji decen -
tralizuos, pavesdama juos valdyti nacionalinėms valdžios institucijoms.
Decentralizuotas valdymas, kaip viešojo administravimo 
gebėjimų stiprinimo priemonė, galėjo būti plačiau 
naudojamas
52 
2010 m. decentralizavus valdymą, pagrindinis tikslas buvo parengti šalį būsimam 
ES struktūrinių ir žemės ūkio fondų valdymui. Todėl daugiausia dėmesio skirta 
decentralizuotą valdymą vykdysiančioms struktūroms įsteigti ir administracijos 
darbuotojų šių struktūrų valdymo gebėjimams stiprinti.
27 Pastabos 
53 
Decentralizuotam valdymui įgyvendinti reikėjo, kad šalis – ir Komisija – investuo -
tų daug išteklių. Pavyzdžiui, šalis paskyrė 436 administracijos darbuotojus dirbti 
valdymo struktūrose, šio personalo darbo metinės užmokesčio sąnaudos buvo 
4,7 milijono eurų (2014 m. duomenys). Komisija ir šalis surengė mokymus veiklos 
struktūrų steigimo ir pagal PNPP įgyvendinamų projektų programavimo, sutarčių 
dėl šių projektų skyrimo ir šių projektų įgyvendinimo klausimais.
54 
Taikant decentralizuotą valdymą sustiprėjo valdymo struktūrų pajėgumas. Vi -
daus kontrolė tapo griežtesnė, veiklos sprendimai dažniausiai priimami tinkamu 
lygmeniu, mažiau kišantis politikams, palyginti su kitomis viešojo administravimo 
sritimis. ES delegacijos taikomos griežtos ex ante  kontrolės priemonės suteikė 
daugiau patirtinio mokymosi galimybių36. Valdymo struktūros tapo kompetenci -
jos centrais administracinių gebėjimų srityje.
55 
Nors administracinių gebėjimų stiprinimas nebuvo įtrauktas kaip decentralizuoto 
valdymo tikslas, Komisija galėjo daugiau pasinaudoti savo įgyta patirtimi, kad 
paskatintų nacionalines valdžios institucijas perduoti žinias kitiems viešojo admi -
nistravimo subjektams, pavyzdžiui, patirtinio mokymosi būdu. Decentralizuoto 
valdymo tikslais įsteigtos veiklos struktūros buvo laikomos organizacijomis, ly -
giagrečiomis kitiems viešojo administravimo subjektams ar netgi atskirtomis nuo 
jų. Pavyzdžiui, jos nebuvo įtrauktos į šalies 2010–2015 m. VAR strategiją. Nagrinė -
dami auditui atrinktus projektus nustatėme, kad kitiems viešojo administravimo 
subjektams buvo perduota nedaug valdymo struktūrų sukauptų žinių ir patirties. 
Taigi decentralizuoto valdymo patirtis nelabai prisidėjo prie bendro administraci -
nių gebėjimų gerinimo šalyje.36 Siekiant apsaugoti ES 
finansinius interesus, šiuo 
etapu ex ante  kontrolė yra 
būtina decentralizuoto 
valdymo dalis.
28 Pastabos 
III dalis. Politinio dialogo indėlis į administracinių 
gebėjimų stiprinimą
56 
Išnagrinėjome, kaip pagrindinės pagal SAS įsteigtos Komisijos ir buvusiosios Ju -
goslavijos Respublikos Makedonijos tarpusavio politinio dialogo struktūros buvo 
naudojamos siekiant stiprinti administracinius gebėjimus. Taip pat išnagrinėjome, 
koks buvo ne šiomis oficialiomis struktūromis, o alternatyviomis struktūromis, 
tikrintu laikotarpiu įsteigtomis siekiant kompensuoti tai, kad nebuvo dialogo 
sistemos, kokia būtų taikoma rengiant stojimo derybas, pagrįsto politinio dialogo 
indėlis.
Nors politinis dialogas buvo tinkamai organizuotas, jis 
nelabai padėjo apskritai sustiprinti administracinių gebėjimų
57 
Pagal SAS buvo įsteigtos pagrindinės politinio dialogo struktūros. Tai Stabilizaci -
jos ir asociacijos (SA) taryba, SA komitetas, septyni SA pakomitečiai ir VAR speciali 
darbo grupė. Atsižvelgdamos į būtinybę padaryti pažangą įgyvendinant reformą 
ir išspręsti šalies nepakankamų gebėjimų problemą, Komisija ir šalis reguliariai 
rengė šių forumų posėdžius.
58 
SA taryboje vyksta aukščiausio lygmens dialogas37, kuriuo siekiama įvertinti poli -
tinių ir ekonominių stojimo kriterijų (Kopenhagos kriterijai) įgyvendinimo pažan -
gą ir aptarti finansinį bendradarbiavimą. Tikrintu laikotarpiu diskutuojant dažnai 
daugiausia dėmesio būdavo skiriama būtinybei šalinti neišnykstančias adminis -
tracinių gebėjimų stiprinimo kliūtis. Kai kurios iš nagrinėtų svarbiausių sričių:
a) būtinybė gerinti politiką ir geriau užtikrinti reikalavimų vykdymą, kad būtų 
gauti labiau apčiuopiami rezultatai kovojant su korupcija;
b) būtinybė gerbti ir stiprinti viešojo administravimo nepriklausomumą;
c) būtinybė šalyje visais lygmenimis taikyti skaidrumo, nuopelnų ir teisingo 
atstovavimo principus.37 Posėdžiuose dalyvauja 
Sąjungos vyriausiasis 
įgaliotinis užsienio reikalams ir 
saugumo politikai ir Komisijos 
pirmininko pavaduotojas (arba 
kitas atstovas), už Europos 
kaimynystės politiką ir plėtros 
derybas atsakingas Komisijos 
narys ir šalies ministrai arba 
valstybės sekretoriai.
29 Pastabos 
59 
Komisijos ir šalies atstovai administracinių gebėjimų trūkumus taip pat aptarda -
vo per metinius SA pakomitečių ir VAR specialios darbo grupės posėdžius. Nors 
tikrintu laikotarpiu suintensyvėjo diskusijos visose pagal SAS įsteigtose politinio 
dialogo struktūrose, klausimai išliko tie patys.
60 
Nors pagal SAS įsteigtos politinio dialogo struktūros buvo tinkamai pritaikytos 
stojimo procesui (kol jis vyko taip, kaip numatyta), tikrintu laikotarpiu jos nepadė -
jo sėkmingai stiprinti administracinių gebėjimų. Iš dalies taip atsitiko dėl to, kad 
nacionalinėms valdžios institucijoms trūko politinės valios žengti į priekį. Dar vie -
na priežastis buvo ta, kad nepadarius oficialios pažangos stojimo link susilpnėjo 
galimas Komisijos poveikis skatinant šalį stiprinti administracinius gebėjimus. Pa -
vyzdžiui, pagal stojimo derybų sistemą paprastai atliekama kiekvienos politikos 
srities peržiūra (būsimas derybų skyrius), kuria siekiama įvertinti šalies pasirengi -
mą šioje srityje. Remdamasi šia peržiūra, Komisija gali rekomenduoti įvykdyti tam 
tikras sąlygas (derybų skyriaus atidarymo, tarpiniai ir derybų skyriaus uždarymo 
kriterijai), kurias įvykdžius būtų galima atidaryti arba uždaryti kiekvieną derybų 
skyrių. Dabar tokios struktūros šalyje nėra.
Būtinybės stiprinti administracinius gebėjimus klausimas 
buvo sprendžiamas kitomis dialogo priemonėmis, tačiau 
jomis nepavyko pasiekti pažangos šalinant pagrindines 
kliūtis
61 
Komisija nuolat palaikė dialogą su buvusiąja Jugoslavijos Respublika Makedonija 
tam tikromis šaliai rūpimomis temomis. Ministerijų administracijos darbuotojai ir 
Komisija dažnai keitėsi nuomonėmis labai įvairiais klausimais. Taip šaliai suteikta 
galimybė pasimokyti ES taikomų metodų ir suprasti ES plėtros politiką, padaryta 
pažanga kai kuriose jautriose srityse. Pavyzdžiui, Komisija padėjo šaliai parengti ir 
tvarkyti duomenis apie korupcijos atvejus. Tai padėjo gauti daugiau informacijos 
apie nacionalinės valdžios institucijų tiriamus įtarimus korupcija. Tačiau šiais duo -
menimis nesuteikiama informacijos apie įtarimus, kurie nebuvo tiriami.
30 Pastabos 
62 
2014 m., dialogą centralizavus Kaimynystės politikos ir plėtros derybų generali -
niame direktorate, pasikeitė Komisijos taikomas paramos plėtros šalims metodas. 
Daugelyje politikos sričių šalis nebepalaiko dialogo su atitinkamais Komisijos 
generaliniais direktoratais, bet palaiko dialogą su sektoriniais teminių ekspertinių 
žinių centrais, įsteigtais 2015 m. pertvarkius Kaimynystės politikos ir plėtros dery -
bų GD. Kitas pokytis yra tas, kad pagal PNPP II Regioninės ir miestų politikos GD 
neberemia centralizuoto valdymo transporto ir aplinkos sektoriuose38. Tai kelia 
susirūpinimą tiems viešojo administravimo subjektams, kurie jaučia, kad dabar 
iš jų atimtas vienas pagrindinių paramos administracinių gebėjimų stiprinimui 
šalyje šaltinių.
63 
Nesant tokios sistemos, kokia taikoma per stojimo derybas (žr. 60 dalį), ėmė slopti 
šalies pastangos vykdyti reformas daugelyje įvairių sričių. Siekdama išspręsti 
šią problemą, Komisija ištyrė alternatyvius politinio dialogo skatinimo būdus. 
2012 m. ji organizavo aukšto lygio dialogą stojimo klausimais (ALDSK), kaip tarpi -
nę priemonę, padėsiančią pradėti derybas. Pagrindinė dialogo tema buvo tikslai, 
dėl kurių tarpusavyje susitarė už Europos kaimynystės politiką ir plėtros derybas 
atsakingas Komisijos narys ir ministras pirmininkas39. Vykdant ALDSK, nagrinėti 
panašūs klausimai į tuos, kurie buvo keliami SAS struktūrose, įskaitant būtiny -
bę stiprinti administracinius gebėjimus ir šalinti reformos įgyvendinimo kliūtis. 
Dialogas vyko aukštu politiniu ir techniniu lygmenimis. Pareiškus įtarimus dėl 
2012 m. įstatymų leidžiamosios valdžios rinkimų klastojimo, pagrindinė opozici -
nė partija ilgiau kaip dvejus metus boikotavo parlamentą. Dėl to nuo 2013 m. iki 
2015 m. rugsėjo mėn. ALDSK politiniu lygmeniu buvo nutrūkęs, tačiau padaryta 
šiokia tokia pažanga sprendžiant techninius klausimus.
64 
Pripažindama būtinybę žengti į priekį nepaisant to, kad nėra dialogo sistemos, 
2013 m. Komisija pareiškė, kad „Europos Vadovų Tarybos raginimu“ ji bus pasi -
rengusi pradėti parengiamąjį darbą siekiant atlikti ES acquis , pradedant tokiais 
skyriais kaip „Teisminės institucijos ir pagrindinės teisės“ ir „Teisingumas, laisvė ir 
saugumas“, analitinį patikrinimą40. Taryba tolesnių veiksmų nesiėmė.38 Regioninės ir miestų politikos 
GD baigs vykdyti šią funkciją 
tada, kai bus nuspręsta, kad 
šalis padarė pažangą stojimo 
link.
39 Sritys, kuriose buvo nustatyti 
tikslai, priklauso audito sričiai: 
teisinė valstybė (įskaitant 
korupcijos politiką) ir 
pagrindinės teisės, rinkimų 
reforma, etninių grupių 
tarpusavio santykiai, viešojo 
administravimo reforma (taip 
pat apimanti žmogiškųjų 
išteklių valdymą, 
administracines procedūras ir 
decentralizavimą) ir 
ekonomikos valdymas 
(įskaitant viešųjų finansų 
valdymą).
40 COM(2013) 700  final  
„2013–2014 m. plėtros 
strategija ir pagrindiniai 
uždaviniai“.
31 Pastabos 
65 
2015 m. paskelbus slapta įrašytus oficialius telefoninius pokalbius, iš kurių matyti, 
kad vyriausybės nariai dalyvavo rinkimų klastojimo ir kitokioje korupcinėje veiklo -
je, Komisija paragino grįžti prie derybų stalo, kad būtų išvengta tolesnio padėties 
blogėjimo. 2015 m. Komisija palaikė intensyvų dialogą su šalimi, ieškodama būdo, 
kaip išspręsti dabartinę vidaus krizę. Jam pasibaigus su pagrindinėmis politinėmis 
partijomis buvo pasirašytas Pržino susitarimas, kurį sudarant tarpininkavo ES. 
Komisija taip pat pristatė dokumentą „Neatidėliotini su reformomis susiję priori -
tetiniai tikslai“ (angl. „Urgent Reform Priorities“), kuriuo siekta spręsti sistemines 
problemas (žr. 9 dalį), kylančias svarbiausiose srityse, pvz., teisinės valstybės ir 
teisminių institucijų, viešojo administravimo depolitizavimo ir saviraiškos laisvės.
66 
Dalyvaudama sprendžiant dabartinę krizę, Komisija įgyja galimybę pasiekti, kad 
vyriausybė įsipareigotų pašalinti ilgalaikes kliūtis, trukdančias šalyje stiprinti 
administracinius gebėjimus.
32
 Išvados ir rekomendacijos
67 
Darome išvadą, kad tikrintu laikotarpiu svarbiausiose srityse stiprinant admi -
nistracinius gebėjimus padaryta gana nedidelė pažanga. Atsižvelgiant į daugelį 
nagrinėtų projektų, sudėtingomis sąlygomis dirbusi Komisija nepakankamai užti -
krino, kad jos indėlis stiprinant administracinius gebėjimus būtų veiksmingas.
68 
Pagal visus VAR sektoriuje tikrintus projektus buvo vykdoma veikla, kuria siekta 
stiprinti administracinius gebėjimus, tačiau vykdant šią veiklą nepavyko pašalinti 
gana daug trūkumų. Kai kuriose svarbiausiose srityse, kuriose jau buvo taikomi 
griežti teisės aktai (pavyzdžiui, vidaus kontrolės, profesionalios nepriklausomos 
valstybės tarnybos kūrimo), tikrintu laikotarpiu pagal PNPP pagalbos suteikta 
nedaug, įgyvendinant minėtus teisės aktus padaryta nedidelė pažanga. Kitose 
svarbiausiose srityse (pavyzdžiui, kovos su korupcija ir viešųjų pirkimų proce -
dūrų) pagal PNPP įgyvendintų projektų poveikis buvo menkas, nes jų aktyviai 
neparėmė nacionalinės valdžios institucijos (žr. 23–33 dalis).
1 rekomendacija  
Teikti konkrečią pagalbą pagal svarbos tvarka išdėstytus 
prioritetus
Teikdama pagalbą, Komisija daugiausia dėmesio turėtų skirti administracinių 
gebėjimų stiprinimui pagal svarbos tvarka išdėstytus prioritetus, nustatytus at -
sižvelgiant į reikšmingus trūkumus svarbiausiose srityse. Sričių, kuriose atlikdami 
auditą nustatėme būtinybę gerinti padėtį, pavyzdžiai:
i) viešųjų pirkimų sistemos veiksmingumas, pavyzdžiui, jį būtų galima didinti 
toliau plėtojant elektroninius viešuosius pirkimus;
ii) valstybės išlaidų skaidrumas, pavyzdžiui, jį būtų galima didinti gerinant duo -
menų apie praneštus korupcijos atvejus prieinamumą ir kokybę, taip sutei -
kiant pilietinei visuomenei ir plačiajai visuomenei galimybę juos išnagrinėti;
iii) vidaus kontrolė, pavyzdžiui, ją būtų galima stiprinti gerinant vidaus auditorių 
autoritetą ir profesinius įgūdžius.
69 
Tik pagal nedaugelį tikrintų aplinkos ir ypač transporto sektoriuose įgyvendintų 
projektų buvo stiprinami gebėjimai siekiant pagerinti ES acquis  laikymąsi. Pagal 
kitus projektus administracinius gebėjimus siekta stiprinti patirtinio mokymosi 
būdu, tačiau nevykdyta jokios veiklos, kuria būtų siekta padėti įgyvendinti šį 
tikslą (žr. 34–36 dalis).
33 Išvados ir rekomendacijos 
2 rekomendacija  
Intensyvinti gebėjimų stiprinimo pastangas
Transporto ir aplinkos sektoriuose Komisija turėtų:
i) intensyvinti pastangas stiprinant administracinius gebėjimus, susijusius su 
sutarčių dėl projektų sudarymu, projektų įgyvendinimu ir valdymu, pavyz -
džiui, rengiant specialius mokymus perkančiosioms institucijoms, labiau ska -
tinant patirtinio mokymosi veiklą ir suteikiant platesnes galimybes naudotis 
JASPERS;
ii) užtikrinti nacionalinių valdžios institucijų tvirtą įsipareigojimą suderinti nacio -
nalinius teisės aktus su ES teisės aktais ir sustiprinti gebėjimų stiprinimo ir ES 
paramos sąsają.
70 
Projektai, kuriuos patikrinome, iš esmės buvo gerai parengti ir tinkamai valdomi, 
tačiau rezultatai dažnai būdavo pasiekiami tik iš dalies arba nebūdavo tinkamai 
panaudojami. Pagal daugelį projektų buvo gauti numatyti rezultatai, tačiau jais 
dažnai nebuvo tinkamai pasinaudota. Įgyvendinant projektus padarytas povei -
kis dažnai būdavo nedidelis ir dažnai netvarus. Be to, poveikiui neigiamos įtakos 
turėjo tai, kad projektai buvo plataus užmojo, jais siekta labai įvairių prioritetinių 
tikslų (žr. 37–40 dalis).
3 rekomendacija  
Geriau panaudoti rezultatus ir didinti poveikio tvarumą
Komisija turėtų labiau išnaudoti politines priemones, kad sustiprintų nacionalinės 
valdžios institucijų įsipareigojimą vykdyti reformas, užtikrinant ilgalaikį ir aktyvų 
rezultatų ir poveikio panaudojimą. Šį procesą turėtų atidžiai stebėti PNPP stebėji -
mo komitetai.
71 
Įgyvendinant tikrintus projektus dažnai nebuvo laikomasi nuoseklaus, darnaus ir 
koordinuoto požiūrio į administracinių gebėjimų stiprinimą. Kai kurie projektai 
buvo vykdomi neatsižvelgiant į anksčiau tame pačiame sektoriuje teiktą pagalbą, 
jiems nebuvo teikiama tinkama tolesnė parama. Nuo pagalbos poreikio nustaty -
mo iki projekto rezultatų pasiekimo dažnai praeidavo ketveri metai arba daugiau 
(žr. 41–44 dalis).
34 Išvados ir rekomendacijos 
4 rekomendacija  
Teikti tikslingesnę pagalbą
Pagal PNPP įgyvendinami projektai turėtų būti nuoseklūs ir pagrįsti išsamiu po -
žiūriu. Planuodama projektus Komisija turėtų:
i) nuosekliais etapais tiksliau nustatyti prioritetus ir į juos atsižvelgti progra -
muojant ir naudojant PNPP lėšas;
ii) didesnę pagal PNPP skiriamų lėšų dalį panaudoti greito poveikio, lanksčiai ir 
tikslingai paramai suteikti sprendžiant skubius ir jautrius politikos ir acquis  
klausimus.
72 
Taikant decentralizuotą PNPP lėšų valdymą suteikta galimybė naudingai perduoti 
žinias. Tačiau vilkinimo ir įsipareigojimų panaikinimo atvejų būtų buvę mažiau, jei 
decentralizavimas būtų įgyvendintas nuosekliau. Nors administracinių gebėjimų 
stiprinimas nebuvo įtrauktas kaip decentralizuoto valdymo tikslas, nacionalinės 
valdžios institucijos galėjo veiksmingiau pasinaudoti įgyta patirtimi siekdamos 
prisidėti prie bendro administracinių gebėjimų gerinimo viešojo administravimo 
srityje (žr. 46–55 dalis).
5 rekomendacija  
Gebėjimams stiprinti plačiau taikyti decentralizuotą valdymą
Komisija, atsižvelgdama į lėšų apimtį ir numatomų decentralizuoti projektų 
sudėtingumą ir jautrumą, turėtų atidžiau rinktis, kada taikyti decentralizuotą 
valdymą. Decentralizuoto valdymo veiklos struktūrose nustačius gerosios prak -
tikos pavyzdžius, Komisija turėtų paskatinti nacionalines valdžios institucijas šią 
praktiką taikyti ir kitose administravimo dalyse, pavyzdžiui, paskatinti sprendimų 
priėmimą perduoti į atitinkamą lygmenį ir sustiprinti vidaus kontrolės sistemas.
73 
Politinio dialogo mechanizmai buvo tinkami reformai šalyje paremti, tačiau tikrin -
tu laikotarpiu reikšmingai nepadėjo sustiprinti bendrų administracinių gebėjimų. 
Taip atsitiko dėl to, kad šalyje trūko politinės valios pašalinti kai kurias reformos 
įgyvendinimo kliūtis, ir dėl to, kad nesant dialogo sistemos, kokia taikoma per 
stojimo derybas, susilpnėjo poveikis, kurį Komisija galėjo padaryti skatindama 
jautriose srityse įgyvendinti reformą. 2015 m. Komisija ir toliau aktyviai dalyvavo  
padedant  sudaryti politinį susitarimą ir taip įveikti šalyje kilusią politinę krizę. 
Tai Komisijai suteikė galimybę dar kartą paskatinti įgyvendinti reformą (žr. 57–66 
dalis).
35 Išvados ir rekomendacijos 
6 rekomendacija  
Pasitelkus politinį dialogą siekti įsipareigojimo stiprinti 
administracinius gebėjimus
Atsižvelgdama į atsinaujinusią galimybę stiprinti administracinius gebėjimus 
geriau įgyvendinti reformą, Komisija, pasitelkdama politinį dialogą, turėtų:
i) pasirūpinti, kad būtų tvirtai įsipareigota stiprinti gebėjimą kovoti su korupcija 
ir didinti skaidrumą;
ii) reikalauti, kad šalis ir toliau rinktų duomenis apie korupcijos atvejus, kad šie 
taptų naudinga priemone vertinant pažangą kovojant su korupcija;
iii) labiau akcentuoti vėl dedamų pastangų įgyvendinti viešojo administravimo 
reformą stebėjimo rezultatus, įskaitant teisės aktų įgyvendinimą viešųjų pirki -
mų ir VVFK srityse;
iv) susitarti dėl tikslų ir galutinių terminų, pagal kuriuos būtų įgyvendinamas 
sisteminis administracinių gebėjimo stiprinimo kliūčių šalinimo metodas 
siekiant įgyvendinti pagrindines acquis  sritis.
Šią ataskaitą priėmė III kolegija, vadovaujama Audito Rūmų nario Karel PINXTEN, 
2016 m. kovo 1 d. Liuksemburge įvykusiame posėdyje.
 Audito Rūmų vardu
 
 Vítor Manuel da SILVA CALDEIRA
     
 Pirmininkas

36
 Priedai
Svarbiausios santykių su buvusiąja Jugoslavijos Respublika Makedonija datos
1999 • Gegužės 26 d. – Pietryčių Europos šalių stabilizacijos ir asociacijos procesas.
2000 • Sausio 24 d. – Taryba patvirtina derybinius nurodymus dėl Stabilizacijos ir asociacijos susitarimo (SAS).
2001 • Balandžio 9 d. – Pasirašomas SAS (pirmoji regiono šalis, pasirašiusi tokį susitarimą).
2003• Birželio 21 d. – Salonikuose surengtame ES ir Vakarų Balkanų šalių aukščiausiojo lygio susitikime ES pakartotinai pareiškia remianti 
Vakarų Balkanų šalių galimybes ateityje tapti ES narėmis.
2004• Kovo 22 d. – Šalis pateikia paraišką dėl narystės ES.
• Balandžio 1 d. – Įsigalioja SAS.
2005 • Gruodžio 16 d. – Atsižvelgdama į Komisijos rekomendaciją, Taryba šaliai suteikia šalies kandidatės statusą.
2007 • Spalio 30 d. – Pasirašomas bendrasis susitarimas dėl PNPP ir 2007 m. PNPP nacionalinės programos susitarimas.
2008 • Sausio 1 d. – Įsigalioja vizų režimo supaprastinimo ir readmisijos susitarimai.
2009• Spalio 7 d. – Komisija rekomenduoja pereiti prie SAS antrojo etapo.
• Spalio 14 d. – Komisija rekomenduoja pradėti stojimo derybas.
• Gruodžio 8 d. – Pateikiamos Bendrųjų reikalų tarybos (GAC) išvados. Nepriimama jokio sprendimo dėl Komisijos pirmosios rekomendaci -
jos pradėti stojimo derybas.
• Gruodžio 19 d. – Nustatomas bevizis režimas keliaujantiems į Šengeno erdvę.
2010• Lapkričio 9 d. – Komisija rekomenduoja pradėti stojimo derybas.
• Gruodžio 14 d. – Pateikiamos GAC išvados. Nepriimama jokio sprendimo dėl Komisijos rekomendacijos pradėti derybas.
2011• Spalio 12 d. – Komisija rekomenduoja pradėti stojimo derybas.
• Gruodžio 5 d. – Pateikiamos GAC išvados. Nepriimama jokio sprendimo dėl Komisijos rekomendacijos pradėti derybas.
2012• Kovo 15 d. – Komisijos narys Štefanas Füle pradeda aukšto lygio dialogą stojimo klausimais (ALDSK) su Komisija.
• Gegužės 7 d. ir rugsėjo 17 d. – Komisijos narys Štefanas Füle dalyvauja ALDSK plenariniuose posėdžiuose.
• Spalio 10 d. – Komisija rekomenduoja pradėti stojimo derybas.
• Gruodžio 11 d. – Pateikiamos GAC išvados. Nepriimama jokio sprendimo dėl Komisijos rekomendacijos pradėti derybas.
• Gruodžio 24 d. – Per karštas diskusijas dėl 2014 m. biudžeto pirmininkas įsako iš nacionalinio parlamento išvesdinti opozicijai atstovau -
jančius parlamento narius ir visus žurnalistus. Pagrindinė opozicinė partija pradeda parlamento sesijų boikotą.
2013• Spalio 16 d. – Komisija rekomenduoja pradėti stojimo derybas.
• Gruodžio 17 d. – Pateikiamos GAC išvados. Nepriimama jokio sprendimo dėl Komisijos teigiamos rekomendacijos.
2014• Spalio 8 d. – Komisija pareiškia, kad šalis ir toliau pakankamai gerai vykdo ES narystės kriterijus, ir šeštus metus iš eilės rekomenduoja 
pradėti derybas.
• Gruodžio 16 d. – Pateikiamos GAC išvados. Nepriimama jokio sprendimo dėl Komisijos šeštosios rekomendacijos pradėti stojimo derybas.I priedas
37 Priedai 
2015• Sausio 31 d. – Prokuroras pagrindiniam opozicijos lyderiui pareiškia kaltinimą „kartu su užsienio žvalgybos tarnyba rengus sąmokslą 
siekiant nuversti vyriausybę“. ES pareiškia susirūpinimą dėl politinio dialogo šalyje pablogėjimo ir paragina atlikti nepriklausomą ir 
skaidrų tyrimą. 
• Vasario 10 d. – Opozicijos lyderis pradeda skelbti slapta įrašytus oficialius telefoninius pokalbius, tvirtindamas, kad vyriausybė neteisėtai 
seka iki 20 000 piliečių.
• Vasario 18 d. – Komisijos narys J. Hahnas apsilanko Skopjė ir taip pat pareiškia didelį susirūpinimą dėl tūkstančių piliečių sekimo, apie 
kurį buvo paskelbta, ir paragina nuodugniai ištirti šį klausimą.
• Balandžio 21 d. – GAC pareiškia labai didelį susirūpinimą dėl blogėjančios padėties šalyje ir primygtinai paragina politinius lyderius 
skubiai spręsti problemas.
• Gegužės 9–10 d. – Per susirėmimus Kumanove žūva 8 policininkai ir 14 asmenų, kaip įtariama, priklausiusių ginkluotai etninių albanų 
grupei.
• Birželio 2 d. – Komisijos narys J. Hahnas susitinka su keturių pagrindinių politinių partijų lyderiais, šie pasirašo Pržino susitarimą.
• Birželio 22 ir 23 d. – ES Užsienio ir bendrųjų reikalų taryba paragina visas partijas laikytis birželio 2 d. jų sudaryto susitarimo ir įgyven -
dinti visas Komisijos rekomendacijas.
• Liepos 15 d. – Susitarimas dėl Pržino susitarimo įgyvendinimo protokolo. Pagrindiniai dalykai, dėl kurių susitarta: rugsėjo 1 d. opozicinės 
partija grįžta į parlamentą, nuo sausio 15 d. pradedamas taikyti technokratinis valdymas, 2016 m. balandžio 24 d. rengiami parlamento 
rinkimai.
• Rugsėjo 15 d. – Paskiriamas specialus prokuroras, tirsiantis klausimus, susijusius su pokalbių klausymusi.
• Rugsėjo 18 d. – Komisijos narys J. Hahnas apsilanko Skopjė ir dalyvauja ALDSK plenariniame posėdyje.
• Spalio 2 d. – Ministras pirmininkas Gruevskis dar kartą patvirtina, kad narystė ES ir NATO ir seno ginčo dėl pavadinimo išsprendimas yra 
šalies prioritetai.
• Lapkričio 5 d. – Komisija pareiškia, kad ji yra pasirengusi ir toliau taikyti savo rekomendaciją su šalimi pradėti stojimo derybas. Tačiau tai 
bus daroma su sąlyga, kad bus „toliau įgyvendinamas birželio–liepos mėn. sudarytas politinis susitarimas ir padaryta didelė pažanga 
įgyvendinant neatidėliotinus su reformomis susijusius prioritetinius tikslus“.
Šaltinis: Europos Komisija.I priedas
38 Priedai 
Tikrinti projektai
Projekto 
Nr.
(tekste)Projekto pavadinimas Sutarties Nr.Sutarties vertė
(eurais)
Viešieji pirkimai
1. Parama viešųjų pirkimų sistemai 260-590 986 442
2. Parama valdymui ir administravimui gerinti 253-091 ir 296-87410 204 081 
3 061 225
3.Paramos valdymui ir administravimui gerinti (SIGMA) programa, Institucinių gebėjimų 
stiprinimo PNPP taikymo regione paprogramė319-423 10 000  000
4. Viešųjų pirkimų mokymų rengimas Vakarų Balkanų šalyse ir Turkijoje 248-580 3 962 000
Korupcija
5.Tolesnių strateginių dokumentų ir atitinkamų veiksmų planų, skirtų korupcijos ir interesų 
konfliktų prevencijai ir represijai užtikrinti, rengimo parama252-831 165 968
6.Keitimasis ES geriausia patirtimi kovos su korupcija tikslais vietos lygmeniu vykdomo 
stebėjimo srityje10-39880 138 500
Gebėjimų stiprinimo iniciatyva
7.Techninė pagalba Informacinės visuomenės ir administravimo ministerijai ir nacionalinės 
mokymo koordinavimo sistemos įgyvendinimo gerinimas10-14592 1 095 000
8. ReSPA valdymas ir ReSPA veiklos organizavimas 256-128 2 400  000
9. ReSPA valdymas ir ReSPA veiklos organizavimas 331-241 3 500  000
10.Techninė pagalba buvusiosios Jugoslavijos Respublikos Makedonijos PNPP mokymo ir 
paramos priemonei pagal PNPP 2007 m. reglamentą240-984 969 000
11. Institucijų gebėjimo valdyti ir įgyvendinti veiklos programas stiprinimas 260-772 1 599 710
Transportas
12. Valstybinės transporto inspekcijos administracinių ir veiklos gebėjimų stiprinimas 09-42802 732 750
13.Likusios X koridoriaus linijos, jungiančios su automagistralės ruožu Demir Kapija–Smokvica, 
priežiūra09-24859/1 8 977 500
14.Naujo geležinkelio ruožo Kičevas–siena su Albanijos Respublika, kaip VIII koridoriaus dalies, 
tiesimo išsamaus projekto ir konkurso dokumentų ir šalyje paramos gavėjoje atliekamų 
statybos darbų priežiūros konkurso dokumentų parengimas11-28412/1 7 752 425
Aplinka
15.Centrinės ir vietos valdžios institucijų administracinių gebėjimų įgyvendinti atliekų tvarky -
mo teisės aktus ir užtikrinti jų vykdymą stiprinimas244-793 1 297  150
16.Centrinės ir vietos valdžios institucijų aplinkos valdymo gebėjimų oro kokybės srityje 
stiprinimas245-323 1 000  000
17. Techninė pagalba nacionalinių vandens tarifų studijai parengti 10-10139/1 785 000
Šaltinis:  paimta iš Europos Komisijos duomenų bazės.II priedas
39 Komisijos  
atsakymas
Santrauka
V
Pasirengimo narystei pagalbos priemonių (PNPP I) investicijomis į aplinkos ir transporto infrastruktūrą siekiama 
sustiprinti administracinius gebėjimus suteikiant galimybę mokytis iš konkrečių projektų įgyvendinimo. Tai reiškia, 
kad šalis netiesiogiai kaupia viešųjų pirkimų tuose sektoriuose patirtį, atitinkančią struktūrinių fondų teisinės siste -
mos reikalavimus.
VI
Nors Komisija ir pripažįsta, kad, įdiegus decentralizuotą įgyvendinimo sistemą (DĮS), galėtų sulėtėti poreikių nusta -
tymo ir rezultatų pateikimo procesas, ji norėtų atkreipti dėmesį į tai, kad finansinės paramos programavimas, įgy -
vendinimas ir rezultatų vertinimas yra iš atskirų etapų sudarytas ir sudėtingas procesas, kuriam įgyvendinti, nepri -
klausomai nuo projektų tipo ar valdymo būdo, reikia kelių metų.
VII
DĮS tikslas – įsteigti veikiančią decentralizuoto ES lėšų valdymo sistemą. Nacionalinės valdžios institucijos turėtų būti 
skatinamos taikyti ją, kaip gerąją patirtį, visame viešojo administravimo sektoriuje. Buvusioji Jugoslavijos Respublika 
Makedonija šiuo metu rengia visapusišką viešųjų finansų valdymo (VFV) reformos programą, kuri bus grindžiama 
visapusiška VFV posistemių diagnostika ir, tikimasi, pagerins viso viešojo administravimo sektoriaus gebėjimus šioje 
srityje.
Įvadas
12
Komisija sutinka su šiuo išlaidų sektoriams pristatymu. Komisija norėtų pateikti toliau esančią papildomą informa -
ciją. Pagal PNPP I reglamentą pagalba turi būti planuojama ir įgyvendinama atsižvelgiant į šiuos komponentus:
1. pereinamojo laikotarpio pagalbą ir institucijų kūrimą – šis komponentas taikomas visiems sektoriams;
2. tarpvalstybinį bendradarbiavimą – šis komponentas taikomas teritorinio bendradarbiavimo sektoriui;
3. regioninę plėtrą – šis komponentas taikomas aplinkos ir transporto sektoriams;
4. žmogiškųjų išteklių vystymą – šis komponentas taikomas švietimo, užimtumo ir socialinės politikos sektoriui;
5. kaimo plėtrą – šis komponentas taikomas žemės ūkio sektoriui.
Paskutiniai trys komponentai taikomi iš struktūrinių fondų lėšų finansuojamiems projektams, ir juos taikyti galėjo tik 
tos šalys kandidatės, kurios yra akredituotos decentralizuotai valdyti lėšas.
Komisijos atsakymas 40
13
Pagal PNPP I parama iš struktūrinių fondų lėšų finansuojamiems projektams, pvz., investicijos į aplinką ir transportą, 
buvo teisiškai įmanoma tik taikant šalies DĮS. Taikant decentralizuotą valdymą skirtas lėšas valdo tam tikslui specia -
liai patvirtintos šalies specialiosios viešojo administravimo struktūros.
Pastabos
27
Kadangi derybų programa nėra sukurta, Komisija remia gebėjimų stiprinimą šioje srityje turimomis priemonėmis. 
2015 m. šalis priėmė veiksmų planą, kuriame numatytos konkrečios priemonės ir nustatyti terminai, ir suteikė įgalio -
jimus keliose prioritetinėse srityse, įskaitant kovą su korupcija. Komisija nuolat stebi šio veiksmų plano įgyvendinimo 
pažangą ir dėl to jau imasi tolesnių veiksmų aukščiausiu lygiu. Komisija šią sritį aptaria savo pažangos ataskaitoje 
ir dokumente „Neatidėliotini su reformomis susiję prioritetiniai tikslai“. Be to, pagal šalies parengtą neatidėliotinų 
reformų prioritetų veiksmų planą ypatingas dėmesys skiriamas kovai su korupcija, jame nurodomi aiškūs tikslai ir 
terminai. Kovos su korupcija tema taip pat aptariama vedant aukšto lygio dialogą stojimo klausimais (ALDSK), tuo 
tikslu taip pat nustatyti šios temos nagrinėjimo tikslai ir terminai. Tai, ar visi nustatyti tikslai bus sėkmingai įgyven -
dinti, galiausiai priklauso nuo nacionalinių valdžios institucijų, kurios dėl to turi parodyti reikalingą politinę valią.
29
Remdamasi Komisijos komunikatu (COM (2012)492, 2012 m. rugsėjo 12 d.) ir 2014–2020 m. ES paramos pilietinei 
visuomenei plėtros šalyse gairėmis, Komisija aiškiai žino, kaip remti pilietinės visuomenės organizacijas (PVO), ir 
aktyviai vedė dialogą su jomis dėl visų pagrindinių sektorių, įskaitant kovą su korupcija. Komisija nuolat ieško naujų 
novatoriškų būdų, kaip remti PVO.
2 langelis. Pirma įtrauka
Dėl 7 projekto 2014 m. vasario 14 d. šalis priėmė teisės aktą, pagal kurį tampa privaloma atlikti funkcinę analizę prieš 
kiekvieną organizacijos struktūros pakeitimą. Svarbu, kad nacionalinės valdžios institucijos užtikrintų tinkamą teisės 
akto įgyvendinimą.
2 langelis. Trečia įtrauka
Pagal dabartinę šalies teisinę sistemą viešojo administravimo institucija negali skirti papildomų lėšų šiems mokymus 
vykdantiems subjektams.
3 langelis. Ketvirta įtrauka
Nors Komisija sutinka su pastaba dėl 16 projekto, būtina pažymėti, kad ES šioje srityje teikia didelę techninę paramą, 
susijusią su gebėjimų ugdymu ir įranga. Tačiau oro kokybė yra labai sudėtinga problema, kuri reikalauja ne tik 
didelių finansinių ir žmogiškųjų išteklių patikimai sistemai sukurti, bet ir nacionalinių valdžios institucijų reguliariai 
vykdomos įrangos techninės priežiūros ir atnaujinimo.
Komisijos atsakymas 41
13 iš 17 oro kokybės stebėjimo sistemų (OKKS), sudarančių nacionalinio oro kokybės stebėjimo tinklo pagrindą, 
suteikė Europos Sąjunga. Dabar įgyvendinamu poriniu projektu oro kokybės srityje (pagal 2012 m. PNPP) teikiama 
parama ministerijai siekiant parengti kalibravimo laboratorijos akreditavimo dokumentus.
3 langelis. Penkta įtrauka
17 projektas. 2016 m. sausio 15 d. nacionalinis parlamentas priėmė Įstatymą dėl vandens paslaugų kainų nustatymo 
(Oficialusis leidinys Nr. 07/16, paskelbtas 2016 01 18), o netrukus turi būti įsteigta reguliavimo institucija. Šiam proce -
sui užbaigti reikia daugiau laiko.
Įstatymo įgyvendinimo terminas – 2016 m. rugsėjo mėn., o naują vandens tarifų nustatymo metodiką planuojama 
patvirtinti 2016 m. spalio mėn. pabaigoje. Ji turėtų būti taikoma nuo 2018 m. sausio 1 d. savivaldybėse, turinčiose 
daugiau kaip 10 000 gyventojų, o nuo 2019 m. sausio 1 d. – savivaldybėse, turinčiose mažiau kaip 10 000 gyventojų.
41
Siekdama sugriežtinti ir pagerinti nuoseklumą ir koordinavimą, Komisija pagal naują PNPP II finansinę perspek -
tyvą pradėjo taikyti į sektorius orientuotą metodą. Jį taikant, bus galima geriau spręsti sektorių problemas. Šio 
metodo taikymas taip pat turėtų užtikrinti paramos nuoseklumą ir suinteresuotųjų subjektų ir paramos teikėjų 
koordinavimą.
42
Iš tiesų, PNPP parama yra pagrįsta programa, pagal kurią poreikių nustatymas, finansinės paramos programavimas, 
įgyvendinimas ir atitinkamai rezultatų pateikimas yra nuoseklus ir sudėtingas procesas, trunkantis keletą metų. 
Pagal PNPP II Komisija, siekdama sutrumpinti šį laikotarpį, programuoja savo paramą atsižvelgdama į projektų 
užbaigtumo lygį. Be to, iš struktūrinių fondų lėšų finansuojamai paramai pagal PNPP I buvo taikomas akreditavimo 
procesas (jis buvo taikomas jau priėmus programas), ir tai taip pat turėjo poveikį įsigijimui / įgyvendinimui ir tų 
fondų lėšų panaudojimui.
47
Komisija norėtų pateikti toliau esančią papildomą informaciją. Siekiant paremti naujai į valdymo struktūras priimtus 
darbuotojus ir pravesti jiems mokymus, kuriais užtikrinamos reikalingos žinios veiklai vykdyti pagal DĮS, buvo pasi -
naudota 2005–2006 m. CARDS programomis. Vėlesniais metais valdymo struktūrų pajėgumai susilpnėjo dėl didelės 
darbuotojų kaitos. Komisija visuomet pabrėžia poreikį vykdyti tinkamą darbuotojų išsaugojimo politiką ir net įtraukė 
tokią politiką į 2013 m. DĮS veiksmų planą. Vyriausybė turi būti visapusiškai įsipareigojusi užtikrinti pakankamus 
valdymo struktūrų pajėgumus.
49
Komisija norėtų pateikti toliau esančią papildomą informaciją. Pagal taikytinus reglamentus 1085/2006 ir 718/2007 
iš struktūrinių fondų lėšų finansuojama parama šaliai gali būti teikiama tik decentralizuotai. Pagal PNPP II Komisija 
griežčiau vykdo šaliai skirtų lėšų valdymo decentralizavimą.
Komisijos atsakymas 42
50
Pagal PNPP II Komisija ne tik mažina ex ante  patikrų skaičių ir griežčiau vykdo lėšų decentralizavimą, bet ir atidžiai 
stebi nacionalinių valdžios institucijų parengtus viešųjų pirkimų planus, taip pat pataria šaliai pasirinkti, kokie 
projektai yra prioritetiniai, nes tai padėtų sumažinti tolesnio įsipareigojimų panaikinimo riziką. Siekdama išspręsti 
su PNPP įgyvendinimu susijusias problemas, Komisija stebi, kaip įgyvendinamas nacionalinių valdžios institucijų 
parengtas DĮS veiksmų planas.
Išvados ir rekomendacijos
67
Nors Komisija apskritai su Audito Rūmų bendra išvada sutinka, ji teigia, kad buvo pasiekta daug rezultatų, o šaliai 
suteikta parama kai kuriais atvejais padėjo pagerinti administracinius gebėjimus. Pavyzdžiui, viešųjų pirkimų srityje 
PNPP parama buvo kertinis akmuo kuriant Valstybinę apeliacinę komisiją.
1 rekomendacija
Komisija pritaria šiai rekomendacijai. Atlikus valstybės išlaidų ir finansinės atskaitomybės vertinimą, patvirtinama, 
kad šios sritys turi būti stiprinamos, siekiant užtikrinti gerą viešųjų finansų valdymo (VFV) sistemos veikimą. Tolesnė 
ES parama turėtų būti derinama su priemonėmis, kurios turi būti nustatytos dabar rengiamoje VFV reformos 
programoje.
69
PNPP I investicijų į aplinką ir transporto infrastruktūrą tikslas – sustiprinti administracinius gebėjimus suteikiant 
galimybę mokytis iš konkretaus tipo projektų įgyvendinimo. Tai reiškia, kad šalis netiesiogiai kaupia viešųjų pirkimų 
tuose sektoriuose patirtį, atitinkančią struktūrinių fondų teisinės sistemos reikalavimus.
2 rekomendacija
Komisija pritaria šiai rekomendacijai. Be to, Komisija ir toliau organizuos mokymus ir teiks JASPERS paramą šaliai.
3 rekomendacija
Komisija pritaria šiai rekomendacijai. Šiuo metu Komisija imasi tolesnių veiksmų dėl sektorių ir jungtinių stebėsenos 
komitetų rezultatų ir tvarumo. Šie veiksmai bus toliau stiprinami parengiant veiklos rezultatų planą pagal PNPP II – 
pagal šį planą tikslai ir baziniai lygiai nustatomi projekto ir programos lygmeniu. Be to, Komisija peržiūri kiekvienos 
programos įgyvendinimą, po to, kai ji yra užbaigiama, ir pasilieka teisę susigrąžinti lėšas, jei yra nuokrypių nuo 
tikėtinų rezultatų ir panaudotų lėšų.
71
Finansinės paramos programavimas, įgyvendinimas ir rezultatų vertinimas yra iš atskirų etapų sudarytas ir sudėtin -
gas procesas. Pagal PNPP II Komisija parengė į sektorius orientuotą metodą, kurį taikant bus galima geriau spręsti 
sektorių problemas. Jis taip pat turėtų užtikrinti paramos nuoseklumą ir suinteresuotųjų subjektų ir paramos teikėjų 
koordinavimą. Siekdama sumažinti atotrūkio tarp programavimo ir įgyvendinimo riziką, Komisija skiria daug dau -
giau dėmesio projektų užbaigtumui. Tuo tikslu pagal PNPP II buvo įdiegta bendra projektų rengimo sistema.
Komisijos atsakymas 43
4 rekomendacija
Komisija pritaria šiai rekomendacijai. Pagal PNPP II Komisija parengė į sektorius orientuotą metodą, kurį taikant bus 
galima nuodugniau spręsti sektorių problemas. Šis metodas taip pat užtikrina paramos nuoseklumą ir suinteresuo -
tųjų subjektų ir paramos teikėjų koordinavimą.
5 rekomendacija
Komisija pritaria šiai rekomendacijai. Pagal PNPP II Komisija laikosi griežtesnio požiūrio dėl lėšų apimties ir pro -
jektų sudėtingumo. Decentralizacija pagrįsta atitinkamų nacionalinių struktūrų gebėjimų įgyvendinti projektus 
įvertinimu.
6 rekomendacija
Komisija pritaria šiai rekomendacijai.
6 rekomendacija. i)
Nacionalinės valdžios institucijos turėtų ne tik stiprinti administracinius gebėjimus, bet ir įrodyti esančios tvirtai 
politiškai įsipareigojusios įveikti korupciją ir padidinti skaidrumą – tai galima įvertinti pasinaudojant esamomis prie -
monėmis, konkrečiai, pažangos ataskaita, aukšto lygio dialogu stojimo klausimais (ALDSK) ir atsižvelgiant į neatidė -
liotinus reformų prioritetus.
6 rekomendacija. ii)
Paskutinį dešimtmetį Komisijos darbas buvo padėti šaliai registruoti korupcijos atvejus; ji ir toliau padės šaliai kaupti 
tokią informaciją.
6 rekomendacija. iv)
Kadangi derybų programa nėra parengta, Komisija, siekdama įvertinti nacionalinių valdžios institucijų gebėjimus 
įgyvendinti pagrindines acquis  sritis, toliau taikys esamas priemones, konkrečiai, pažangos ataskaitą, ALDSK, ir neati -
dėliotinų reformų prioritetų vykdymą. Pavyzdžiui, nacionalinių valdžios institucijų parengtame veiksmų plane dėl 
neatidėliotinų su reformomis susijusių prioritetinių tikslų nustatyti pagrindinių sričių prioritetų įgyvendinimo tikslai 
ir terminai. Be to, taikant naują metodą dėl pažangos ataskaitos formos, galima tiksliau nustatyti kai kurių bando -
mųjų skyrių tikslus. Tačiau konkrečių ir ilgalaikių rezultatų bus galima pasiekti tik tada, jei nacionalinės valdžios 
institucijos įrodys esančios tinkamai politiškai įsipareigojusios vykdyti šią veiklą.

KAIP ĮSIGYTI EUROPOS SĄJUNGOS LEIDINIŲ
Nemokamų leidinių galite įsigyti:
  vieną egzempliorių:  
svetainėje EU Bookshop (http://bookshop.europa.eu);
  daugiau negu vieną egzempliorių / plakatą / žemėlapį:  
Europos Sąjungos atstovybėse (http://ec.europa.eu/represent_lt.htm),  
ES nepriklausančių šalių delegacijose (http://eeas.europa.eu/delegations/index_lt.htm),  
susisiekę su tarnyba Europe Direct (http://europa.eu/europedirect/index_lt.htm)  
arba paskambinę numeriu 00 800 6 7 8 9 10 11 (nemokamai visoje ES (*).
(*)  Informacija teikiama nemokamai, daugelis skambučių taip pat nemokami (nors kai kurie ryšio paslaugų teikėjai  
gali imti mokestį, taip pat gali reikėti mokėti, jeigu skambinsite taksofonu arba viešbučio telefonu).
Parduodamų leidinių galite įsigyti:
 svetainėje EU Bookshop (http://bookshop.europa.eu).
Šioje ataskaitoje Audito Rūmai nagrinėja, ar Komisijos 
parama buvusiajai Jugoslavijos Respublikai Makedonijai 
veiksmingai prisidėta prie šalies administracinių gebėjimų 
stiprinimo siekiant jai padėti pasirengti narystei ES. Audito 
Rūmai daro išvadą, kad audituotu laikotarpiu 
(2007–2013 m.) buvo padaryta santykinai nedidelė 
pažanga. Tai iš esmės lėmė nepakankama šalies politinė 
valia pašalinti kai kurias kliūtis, trukdančias stiprinti 
administracinius gebėjimus, ir dėl sistemos, kokia taikoma 
per stojimo derybas, nebuvimo sumažėjęs poveikis, kurį 
Komisija galėjo padaryti skatindama reformą pagrindinėse 
srityse. Tuo pat metu Audito Rūmai pažymi, kad Komisijai 
valdant audituotus projektus nustatyta trūkumų.
EUROPOS
AUDITO
RŪMAI